text:
Veitingartíð upp til
30 min
Onkuntíð milt. Men so eisini onkuntíð rátt.
Veitingartíð upp til
30 min
Veitingartíð upp til
30 min
1 daikonrulla,2 uramaki við royktum laksi,2 nigiri við eggjakøku,1 nigiri við laksi,1 nigiri við sukurertrum,Japanskt eplasalat.
4 uramaki við laksi, 4 hosomaki við aspargus, 2 nigiri við rækjum.
4 uramaki við surimikrabba,4 hosomaki við agurku,2 nigiri við laksi.
2 uramaki við laksi, 2 uramaki við surimikrabba, 2 nigiri við rækjum, 2 nigiri við laksi, Japanskt tarasalat.
2 nigiri við rækjum, 2 nigiri við toski, 4 rangurullur við laksi, 4 hosomaki við rækjum, 2 ríspappírrullur við høsnarunga, Edamamebønir
4 nigiri við laksi, 4 rangurullur við surimikrabba, 2 hosomaki við agurku, 2 hosomaki við eggjakøku, 2 daikonrullur og japanskt tarasalat.
4 rangurullur við broysknum rækjum, 4 futomaki við laksi og ostakremi, 2 ríspappír við høsnarunga, 2 ristað við laksi, 8 hosomaki við agurku
Veitingartíð upp til
30 min
4 uramaki við surimikrabba, 4 hosomaki við agurku, 2 nigiri við laksi, Laksur í teriyaki, Japanskt tarasalat
Laksur í teriyaki
Tilhoyrur boks 525
4 uramaki við laksi, 4 hosomaki við aspargus, 2 nigiri við rækjum, Oksi við miso bbq-dressingi.
Veitingartíð upp til
30 min
Veitingartíð upp til
30 min
8 rangurullur við broysknum rækjum,
8 rangurullur við surimikrabba, 8 daikonrullur, 8 ríspappírullur við rækjum, 8 hosomakirullur við agurku, 8 hosomakirullur við mango, 8 nigiri við laksi, 8 nigiri við grillaðum laksi, 8 nigiri við laksi og wasabimayo, 8 sashimi við laksi, Japanskt tarasalat.
Vel ímillum 4, 8 ella 16 fólk
Veitingartíð upp til
30 min
8 rangurullur við royktum laksi, 8 rangurullur við broysknum rækjum, 8 futomaki við surimikrabba,8 hosomaki við avokado, 4 nigiri við laksi, 4 nigiri við rækjum.
Veitingartíð upp til
30 min
12 uramaki við surimikrabba, 12 uramaki við salmon, 8 hosomaki við rækjum, 8 hosomaki við agurku, 6 nigiri við laksi,
6 nigiri við rækjum, 4 nigiri við toski, 4 tofulummar, 2 nigiri við kalva.
Veitingartíð upp til
30 min
Tvíflís við høsnarunga í teriyaki - til tey svangu
Tvíflís við royktum laksi - til tey svangu
Veitingartíð upp til
30 min
Laksur, avokado, sukurertrar, rogn, rís, wasabi og ingifer
Veitingartíð upp til
30 min
Havið er fult. Av smakki.
Veitingartíð upp til
30 min
Veitingartíð upp til
30 min
Veitingartíð upp til
30 min
Daikonrulla við laksi, avokado, ostakremi, agurku og ponzusoya
Veitingartíð upp til
30 min
Rangurulla við asparges, avokado og agurku
Rangurulla við royktum laksi, ostakremi, avokado og salati
Rangurulla við surimikrabba, agurku, avokado og kremi
Rangurulla við laksi, avokado og agurku
Rangurulla við laksi, avocado, ostakremi og agurku
Veitingartíð upp til
30 min
Makreldypp, broyskin rækja, laksur, agurka og avokado
Kilidypp, broyskin rækja, laksur, agurka og mango
Dypp, broyskin rækja, agurka, og salat.
Veitingartíð upp til
30 min
Veitingartíð upp til
30 min
Laksur, ingifer, reyðleykur, grasleykur, rogn og miso
Veitingartíð upp til
30 min
Stór vegetarrulla við gularót og agurku
Stór rulla við surimikrabba
Stór rulla við laksi og royktum osti
Veitingartíð upp til
30 min
Stoyktur bleytskeljakrabbi við urtakremi
Tempurarækjur við tsuyu, daikonrót og nýrivnum ingiferi
Veitingartíð upp til
30 min
Veitingartíð upp til
30 min
Laksur, hemari, kalvi, jomfrúhummari, daikonrullur, jákupsskeljar og ponzusoya
Veitingartíð upp til
30 min
Vegetables sticks with edamame beans and mixed nuts
Grønmetispinnar við misodippi
Veitingartíð upp til
30 min


c: text/html

text:
Tlf. 35 88 88
29. august 2013
Tað koma ikki fleiri nýggj modellir frá Volvo í ár, men tað henda sanniliga ting og sakir hjá svenskarununm. Ì IAA messini í Frankaríki vísa teir fram tríggjar ymsikar konceptbilar. Tann fyrsti er ein...Les meira »
9. juli 2013
Hesir báðir fortelja føroya fólkið at nú er summarið komið......meir av hesum - takk !! Bilarnir eru ein Jeep CJ7 frá ´85 og ein VW Golf Cabriolet frá ´83 ...Les meira »
9. juli 2013
Bilgiganturin Porsche hevur í ár framleitt 911-modellið í 50 ár. Tað sum hevur sermerkt 911-modellini øll hesu árini er, at at hesin er at hesin er føddur á rasarabananum. Eingin annars sportvognur he...Les meira »
4. juli 2013
Nú nakrir dagar aftaná at Vovxbotn endaði, hava flest øll sum vóru við til tiltakið, bæði sum gestir, luttakandi og arrangørarnir, eitt gott følilsi í búkinum. Tiltakið var einki minni enn knasandi go...Les meira »
27. juni 2013
Mikukvøldið 26/7 skipaði Føroya Ellisakfør fyri einum biltúrið í Havn. Møttir vóru 11 bilar. Túrurin byrjaði úti í Vika hjá Bilrøkt, har frá "sleisaðu" vit nakrar rundtúrar gjøgnum miðbýin áðrenn v...Les meira »
26. juni 2013
Oftani verður sagt at teir týsku bilarnir hava bjarga mongun mannalívum. Tá hugt verður eftir hesum knústa Audi S8, er tað løgið at hugsa sær at førarin kom frá óhappinum við lívinum - men tað kom han...Les meira »
21. juni 2013
Ì døgunum 18-20 juni hevur Helle Thorning-Schmidt vitja í Føroyum. Hon hevur m.a. vitja Setrið, Føroya Tele, Christian í Grótinum v.m. Aftur hesaferð var tað Bilrøkt sum stóð fyri flutninginum av Hel...Les meira »
13. juni 2013
Nú er nakað síðani at FIFA-forsetin Sepp Blatter var og vitjaði í Føroyum. Men eg kom framá nakrar nokkso coolar myndir av bilunum á flogvøllinum, sum eg helt vit skuldu deila við tykkum lesarar. Myn...Les meira »
7. juni 2013
Ein blívur ongantíð troyttur av at síggja feitar bilar drifta. Her er tað Formula drift meistarin Vaughan Grittin Jr sum vísir sínir kynstur við sínum Mustang RTR. Sí video við at trýsta her...Les meira »

robotstxt: allowed

filter: keep


text:
Robert Mugabe
Robert Gabriel Mugabe (føddur 21. februar 1924 í Harare í Suðurrhodesia) er fyrrverandi forseti, einaræðisharri, í Simbabvi. Hann varð valdur sum fyrsti fólkaræðisliga valdi forsetin í Simbabvi, og Simbabvi var saman við Mugabe hálovað av altjóða miðlum í áravís sum eitt afrikanskt mynsturland. Men Mugabe toldi illa at tapa. Hann noktaði at lata landið frá sær aftur og byrjaði ístaðin at ognartaka alla jørð, sum útlendingar átti í Simbabvi. Jørðina gav hann sínum viðhaldsfólkum, sum um sama mundið forfylgdi og myrdi frá hond. Fólk í túsundtali eru flýggjað undan Mugabe seinnu árini. Síðani 1988 er miðallivialdurin í Simbabvi lækkaður frá 62 ár til 38 ár.
Hin 21. november 2017 fór Mugabe frá sum forseti, hann var tá 93 ára gamal. Tað hendi eftir at hann hevði sitið í húsavarðhaldi í nakrir dagar.


text:
Yrkjarin Willum Peder Trellund
Ragnar M Egholm skrivar soleiðis í Vencli 10. um sjáldsama yrkjaran Willum Peder Trellund.
Föddur 12. august 1944, deyður 19. desember 2006 í Keypmannahavn.
Fyrstu ferð, eg hitti Willum ella Willum PT, sum hann eisini kallaði seg til stuttleika, var í “Ring Caféen”, yvir av Nørrebro statión í Keypmannahavn. Vit búðu báðir í grannalagnum og komu “av og á” inn á gólvið. Hvussu vit komu í prát, minnist eg ikki. Hann var har mest um kvöldið; var eitt kvöldar- og náttarmenniskja, sum helst svav dastið av degnum. Um sumrarnar var hann tó á degi súkklutúrar á síni hondbygdu, ljósabláu súkklu; streyk avstað undir hatti, tí hann toldi ikki sólina.
Oftast sat hann har við eitt borð, umgyrdur av góðum fólki. Einum rennur í hug málningin hjá Leonardo. Har vóru m.a. Henrik, seniorritstjóri í donsku orðabókini, Jens, jarðfröðingur, og bókmentamenninir Morten, Hans-Henrik og Gordon, sum hevur útgivið Willum á enskum. Altíð lívligt og áhugavert prát aftur við góðum tónleiki. Willum torgaði ikki Sebastian. Væl dámdi honum Maggie Reilly. So hevði hann hoyrt ein sangara, segði hann, sum hevði bergtikið hann ein dagin. Vit hoyrdu hann aftur seinni um kvöldið – og eg fekk sagt honum, at tað var Chris Isaak. Best dámdi honum tó tað klassiska slagið av tónleiki. Góða sangrödd hevði Willum og borðreiddi onkuntíð við enskum og latínskum (gregorianskum) sangi.
Onkursvegna man eg hava sagt honum, at eg hevði fingist við týðing. Hann gav mær bæði síni fyrru yrkingasövn: “Skår af himlen” frá 1987 og “Sang over død” frá 1988. Tað er so úr teimum báðum, hesar týddu yrkingarnar eru. Trettanda oktober 2006, tveir mánaðir undan deyða hansara, útkom triðja og seinasta yrkingasavnið “Sange til Sandra”, sum eg kanska seinni fari at týða okkurt úr.
Týðingarnar komu so við og við í árunum 1998-2000. Vit báðir plagdu at sita á “Ring Caféen” og viðgera tær. Willum dugdi fornnorrönt, so hann skilti nakað av föroyskum. Tað var ógviliga heppið at hava yrkjaran sjálvan við í arbeiðinum.
Willum var eitt sindur öðrvísi enn fólk flest. Eitt sindur hugfangandi maður eisini. Tá hann hevði armarnar á borðinum, varnaðist ein, at hann ongar hendur hevði. Á högra armi var ein stálkrókur at grípa við, og á vinstra ein húðalitt plasthond at halda ímóti við. Sjálvandi læt eg nakað av tíð ganga, áðrenn eg hættaði mær at spyrja, hvat var hent. Svarið var sjálvspeiskliga, honum líkt: “Teimum havi eg langt síðani veittrað farvæl.” Unglingi hevði hann í óeydnusomum kærleika sagað tær av við maskinsag. Tá varð hann fyrst lagdur inn á Kommunusjúkrahúsið, síðan á sinnissjúkrahús. Avleiðingunum av hesi öru gerð slapp hann ongantíð av við. Hondskrift hansara var sermerk og væl lesilig, hóast hann ikki hevði fingrar at halda penninum við. Hann var ein eitt sindur flökjaligur persónur, ið bar við sær illar andar eins væl og einglar.
Onkur kallaðu hann “Nørrebros William Blake”. Fyrsta savnið byrjar við hesum örindi hjá William Blake:
Hevur tú ikki verið
bæði í Himni og Helviti
trúgvi eg tær ikki eitt vet
Hann hevði altíð tvær ölflöskur framman fyri sær; eina kalda og eina úr kassanum. Tær blandaði hann í eitt glas. Áðrenn innihaldið í flöskunum varð stoytt í glasið, vitaði hann við kjálkanum, hvussu kaldar ella flógvar tær vóru. Eitt tvörball (kværulant), kallaði hann blandingina, sum skuldi hava ein ávísan hita, annars fekk hann ilt í búkin. Tubbak roykti hann ikki, men tugdi seruttir. Tað helt hann vera betur fyri heilsuna. Rættiliga sjúkuræddur var hann.
“Ring Caféen” letur aftur kl. 10 á kvöldi. Tá var onkuntíð hugur at halda eitt sindur á. So lá leiðin yvir í “Café Heimdal”, ikki so langt burtur, sum læt aftur kl. 1 á nátt. Tað var eitt sindur buldraligari stað, men tó við sínum hugna. Síðan varð ikki farið víðari út.
Í 2000 fluttu vit út í Albertslund. Síðani hittust Willum og eg ikki so ofta. Eg havi enn sama hárskera á Nørrebro, so eg plagdi at hitta Willum í “Tit Inn”, tá eg hevði verið og klipt mær. Hann var komin til ilnar við Svend, sum átti “Ring Caféen” og hevði fingið karentenu í ein mánaða, men vildi ikki seta fótin inn aftur har. Haldi, tað var ósemja um, hvörjum hyggjast skuldi at í sjónvarpinum. Willum plagdi at vera har og hyggja at sjónvarpstíðindum, tí hann ikki sjálvur hevði sjónvarp. Seinnu tíðina var hann visaligur á at líta og ofta staputur. Hevði eisini verið innlagdur eitt skifti. Hann segði, at hann hevði avtalu við eitt forlag, sum ætlaði at útgeva eitt heildarsavn hjá honum og hann arbeiddi nógv við at savna saman og fáa reinskrivað tað, hann hevði liggjandi. So var eitt skifti, har eg ikki sá hann. Brádliga kom triðja savnið, og nýggjárskvöld 2006 segði Tóroddur mær, at hann hevði lisið, at Willum var deyður.
Hann vaks upp í Holbergsgade 7 á Gammelholm saman við norsku mammu síni og beiggjanum Ole. Pápin, Ejnar Trellund, sum var eitt sindur av einum listamanni, búði eisini har í nánd. Mamma hansara, Ruth Glattre, var útbúgvin listamálari. Hon sigst hava forkomið nógvum, hon hevði málað og var innisæl. Hann hevur yrkt síðan hann var 13 ár og lisið heimspeki á Keypmannahavnar fróðskaparsetri, men gjørdi seg ikki lidnan.
Willum og Ole hövdu eisini eina hálvsystir, prestin og rithövundin Lisbet Foss, sum var burturættleidd. Henni eydnaðist at finna Willum. Tey náddu at fáa eini tvey ár saman, áðrenn hann doyði, og hon jarðaði hann. Hon hevur í endurminningum sínum skrivað nakað um beiggja sín, sum hon eisini hevur reinskrivað fyri.
Willum segði, at hann hevði verið giftur eitt stutt skifti og hevði eina dóttir, sum hann tó ikki hevði havt nakað samband við. Hann var av og á rættiliga ásttikin í ymsum kvinnum, men tað bleiv ikki til nakað meir. Tað tykir mær, at seinasta savnið hevur rót í óeydnuliga tokkanum til listakvinnuna Sandru.
Willum hevði eisini myndlistagávur, men tað var ikki nakað, hann sýndi fram. Heima hjá honum, har eg havi verið nakrar ferðir, hekk m.a. myndlist eftir mammuna, men mest eysturlendsk list og teppi, sum hann hevði savnað.
Í juni 2002 prentaði bókmentaritið “Graf” hesar hugleiðingar eftir Willum: “Við aldrinum kemur ferð á ta sálarligu tíðina, men hetta verður mótroknað við, at ein við aldrinum hevur stöðugt minni törv á svövni. Kanska er útjavningin heilt einfalt ein partur av lívsins enda. At, tá ein gerst eldri, kennist tíðin eins og hon rennur skjótari og skjótari. Hvör er trupulleikin? Einfalt! Í samanbering var barndómsins upplivingarríkidömi munandi störri. Tá ein er eldri er endurtökan íðuligari, tess vegna roynslunnar möði. Tá ein stöðugt fyllist við undran, er hvör dagur ein ævinleiki, har ein enduruppdagar heimin. Í tí gátuföru upplivingini endurrísur ævinleiki barnsins. Í eini innvortis spreinging av friði, ljósi og kvirru hvörvur tíðin, og heimurin gerst fremmandur.”
“Minni er meir” plagdi hann at siga.
Til ber at síggja og hoyra Willum lesa yrkingar á hesi slóð:
Kvirr náttarferð
Eg gangi ein túr í kvirru náttini
í egnum tonkum fram við einum
stáltráðshegni um eitt oyðið
virki, hoyri eitt suð
fyrst bert veikt, hugsi nú
hann er farin at lota,
eitt suð, nei, ein titan
av labbum, ein stunandi
kvikandi nánd nú
exploderandi í eini ógvisligari
goyggjan, ein óður sjefari,
ið stoytir sær móti girðingini
og aftaná darrandi, stunandi stendur
í myrkrinum og lær
við teim hvítu tonnunum
í sínum gapandi kjafti.
Tá eg aftur so smátt skuldi
verið komin til mín sjálvs
kenni eg meg við eitt fluttan
til týningarlegur Hitlers.
Virkið við tess
rúkandi skorsteinum er líkbrenningarhús,
götulyktirnar eru eftirlitsljós,
götuvitin blinkar signal
út til varðhaldsliðini.
Nei, tað er neyvan av tilvild
at tey í nátt so leingi
hava latið meg ganga leysur í kring.
Einastaðni í myrkrinum standa tey á slot
eftir mær, meðan tey ljóðleyst
hava frægd av míni angist.
Ragnar M. Egholm föroyskaði
(Úr “Skår af himlen”)


text:
Nøtrisøga og vísindaskaldsøga
Út er komin klassiska nøtrisøgan Dr. Jekyll og Mr. Hyde (1884) eftir R. L. Stevenson (1850-1894) í týðingini hjá Jóhannesi av Skarði (1911- 1999). Týðingin, sum nú er komin út í bók, stóð í Glugganum 1955-1956.
Í Dr. Jekyll og Mr. Hyde vísir Stevenson á tað tvílyndið, sum eitt og hvørt menniskja veit um í sær sjálvum, og ávarar um, at tað illa sigrar, um syndin fær fótafesti. Bent hevur verið á, at Dr. Jekyll er ikki persónsgerð av tí góða, men ein hampamaður, sum eins og øll menniskju rúmar bæði góðum og illum, og sum ærukærur roynir at varðveita umdømi sítt millum manna við at krógva síni minni siðiligu eyðkenni. Harafturímóti er Mr. Hyde óndskapur burturav, sloppin leysur gjøgnum tær hálvgum eydnaðu, hálvgum miseydnaðu vísindaligu royndirnar hjá Dr. Jekyll.
Dr. Jekyll og Mr. Hyde er ein vísindaskaldsøga, eitt tekstslag, ið gongur aftur til Frankenstein (1816) eftir Mary Shelley. Í Dr. Jekyll og Mr. Hyde kallar vísindamaðurin Jekyll ein fremmandan menniskjalíkan skapning fram úr sær sjálvum við at drekka eina serliga blanding. Hann er komin til, at mannalikamið, sum tykist fast, er einki uttan geislingar og glógvan frá ávísum sterkum máttum í sálini, og tað hevur eydnast honum at blanda ein løg, sum megnar at flyta megina frá hesum máttum til aðrar síður í sálarlívinum. Ætlan hansara er at skilja teir óndu máttirnar frá teimum góðu, so at menniskjuni, sum í størstan mun eru góð, skulu fáa frið fyri freistingum og ófriði frá óndum máttum í sær sjálvum, so tey kunnu virka fyri tí góða. Tað ónda kann so vera fyri seg og har tíggja sær eftir vild. Tað gongst ikki, sum Dr. Jekyll vónar, men hann er sannførdur um, at hóast hann bara hevur kallað eina aðra veru fram úr sínum sálarlívi, so fara vísindini í framtíðini at koma fram til, at hvørt menniskja er eitt heilt samfelag.
Bókin kostar 100 krónur.
- Skrivað hevur | Turið Sigurðardóttir
- Dagfesting | 09.11.2017
- Bólkur | Tíðindi


text:
Enska heiti: Bachelor of Art in Language and Literature
Lestrartíð: 3 ár
Umsóknarfreist: Kvota 2 - 15. apríl . Kvota 1 - 1. juli
Skúlabyrjan: august
Útbúgvingarstovnur: Fróðskaparsetur Føroya
Útbúgvingarstaður: Tórshavn
Á hesi útbúgvingini lærir tú um føroyskt mál og føroyskar bókmentir bæði søguliga og samtíðarliga. Í tí málsliga partinum lærir tú um, hvørjar broytingar eru farnar fram upp gjøgnum tíðirnar, og í tí samtíðarliga partinum lærir tú um málbygnaðin í nútíðarføroyskum. Ein týðandi partur í hesi útbúgving er at sammeta føroyskt við onnur norðurlandamál, og tí lærir tú eisini um tey.
Í tí bókmentaliga partinum lærir tú bæði um ymisk tíðarskeið í bókmentasøguni og at greina bókmentaligar tekstir við støði í vísindaligum háttaløgum. Tú fært innlit í hugsjónarlig rák, og hvussu hesi hava ávirkað føroyskar og norðurlendskar bókmentir, og tú ognar tær førleika at nýta hóskandi vísindalig hugtøk, tá tú skalt skriva ella tosa um bókmentir, antin søguliga ella samtíðarliga.
Umframt málsligar og bókmentaligar lærugreinar fært tú skeið í vísindaástøði og samskifti og fjølmiðlum. Nakrar lærugreinar eru kravdar, og nakrar kanst tú velja eftir egnum áhuga. Útbúgvingin endar við eini BA-ritgerð.
Treyt fyri upptøku er gymnasialt miðnámsskúlaprógv við próvtalinum 7 í føroyskum eftir 7-talsstiganum og 8 eftir 13-talsstiganum.
Verður søkt eftir kvotu 2, kunnu aðrar fortreytir við javnsettum kunnleikastøði góðtakast eftir nærri meting.
Útbúgvingin gevur starvsmøguleikar, har hollur kunnleiki til móðurmál og bókmentir er neyðugur, t.d. innan miðlar, fyrisiting, granskingarstovnar og í undirvísing.
Útbúgvingin gevur grundarlag fyri arbeiðsøkjum, har málsligir førleikar og innlit í bókmentasøgu eru neyðug, t.d. í miðlunum, á forløgum, í fyrisiting, á granskingarstovnum og í undirvísing.
Útbúgvingin er harumframt grundarlag fyri framhaldandi lestur á masterstigi.
Fróðskaparsetur Føroya - www.setur.fo.
Tú kanst venda tær til lestrarvegleiðingina fmd-studvegl@setur.fo ella til Jógvan í Lon Jacobsen, útbúgvingarleiðara, jogvanlj@setur.fo.


text:
Magni Laksáfoss greiðir frá um orkustevnuna
23. mars 2017
Lurtað á Rás2 - Magni Laksáfoss greiðir m.a. frá endamálinum við ráðstevnuni um grøna orku, sum verður 7. apríl, á Østrøm
Lurtað eftir tíðindunum frá Rás2, hósdagin 23. mars 2017, kl. 12.00: Samrøða við Magna Laksáfoss
Les meira: Spennandi skrá fyri orkuráðstevnuna - Frá olju til vind
Les meira: Danski orkumálaráðharrin á orkuráðstevnu í Føroyum
Les meira: Altjóða serfrøðingur á orkuráðstevnu í Føroyum
Les meira: Orkuráðstevna - Frá olju til vind
RN
Aftur


text:
Umsókn um broyting í lærusáttmála er at finna á heimasíðuni hjá Yrkisdeplinum undir oyðubløð.
Tað eru ymiskar orsøkir til, at lærlingar og lærupláss søkja um broyting í lærusáttmálanum. Søkjast kann um at leingja, stytta ella at seta sáttmálan úr gildi.
Fyri at góðkenna umsóknina, skulu bæði lærlingur og lærupláss skriva undir, og møguligar grundgevingar og viðmerkingar skulu framganga av umsóknini.
Um ósemja er partanna millum og bert annar sáttmálapartur skrivar undir, skal málið leggjast fyri viðkomandi yrkisnevnd, ið skal royna semju partanna millum. Um yrkisnevndin ikki megnar at fáa semju í lag, ella um partarnir ynskja at kæra avgerðina hjá yrkisnevndini, kann avgerðin kærast til sáttmálanevndina, ið er sett av landsstýrismanninum at viðgera ósemjur millum lærling og lærupláss.
Í § 35 í yrkisútbúgvingarlógini framgongur hvørjar treytir eru fyri, at lærlingur kann søkja um stytta lærutíð, og at umsóknin kann verða gingin á møti.
Her er ásett:
"Hevur lærlingur frammanundan lokið ein part av tí útbúgving, sum nevnd er í lærusáttmálanum, kann sáttmálin vanliga bert fata um vantandi partarnar av verkligu læruna og skúlagongdini, smb. § 8, stk. 2 og § 9, stk. 1. (stk. 1)
Fyri lærling, sum av aðrari útbúgving ella viðkomandi arbeiðsroyndum hevur serligar fortreytir at fara undir ta útbúgving, sáttmálin fatar um, kann viðkomandi yrkisnevnd samtykkja, at útbúgvingin kann verða stytt eftir teimum í § 8 ásettu reglum um útbúgvingartíð." (stk. 2)
Um lærlingur søkir um at fáa lærutíðina stytta grundað á áður loknað skúlagongd, skulu prógv fyriliggja saman við umsóknini um broyting í lærusáttmálanum.
Um lærlingur søkir um at fáa lærutíðina stytta grundað á viðkomandi arbeiðsroyndir, skal váttan um arbeiðsroyndirnar fyriliggja saman við umsóknini um broyting í lærusáttmálanum.
Um søkt verður um at leingja lærusáttmálan, framgongur í §36 hvørjar treytirnar eru fyri tí.
Har er ásett:
Stk. 1. Lærlingur og lærupláss kunnu gera avtalu um at leingja útbúgvingartíðina, um lærlingurin,
Stk. 2. Um avleiðingarnar av eini avtalu eftir stk. 1 verða tær, at útbúgvingartíðin verður longd meira enn ta tíð, sum lærlingurin hevur verið burtur, so er avtalan bert galdandi, um viðkomandi yrkisnevnd góðkennir avtaluna.
Stk. 3. Eru lærlingur og lærupláss ikki samd um longda útbúgvingartíð vegna fráveru sum nevnt í stk. 1, kann viðkomandi yrkisnevnd, eftir áheitan frá pørtunum, áseta longda tíðarskeiðið.


text:
Eru Jehova vitni ein amerikanskur trúarbólkur?
Okkara høvuðsskrivstova er í USA. Men vit eru ikki ein amerikanskur trúarbólkur, sum orsakirnar niðanfyri vísa.
Jehova vitni hava ikki tikið seg burtur úr nøkrum øðrum kristnum átrúnaði. Vit royna at fylgja tí kristindóminum, sum varð útintur í fyrstu øld.
Jehova vitni boða um Guds ríki í meira enn 230 londum og økjum. Uttan mun til hvar vit búgva, vísa vit fremst av øllum Jehova Gudi og Jesusi Kristi trúskap, ikki amerikansku stjórnini ella nakrari aðrari stjórn á jørðini. – Jóhannes 15:19; 17:15, 16.
Alt, sum vit læra, er grundað á Bíbliuna, ikki á skriftirnar hjá onkrum trúarleiðara í USA. – 1. Tessalonikabræv 2:13.
Vit fylgja Jesusi Kristi, ikki nøkrum leiðara á jørðini. – Matteus 23:8-10.


text:
01. Apr 2011
Í hesum døgum er FM fyri ung í høllini í Trongisvági. Leikarar úr øllum landinum eru møttir upp til hetta ársins størsta tiltak, har ungu Føroyameistararnir skulu finnast. Leikarar norðanifrá komu suður kl. 15, og fleiri høvdu ikki ryst rullitúrin av sær, áðrenn byrjað var...
31. Mar 2011
FM í ein- og tvímansleiki í yngru deildunum verður fríggjadagin 1. apríl og leygardagin 2. apríl í ítróttarhøllini í Trongisvági. Skráin er henda: fríggjadagin kl. 15.30: Smápinkur og smápiltar fríggjadagin kl. 17.30: Pinkur og piltar leygardagin kl. 09.00: Smágentur og smádreingir leygardagin kl. 12.00:...
15. Mar 2011
Sunnudagin 13.03 var seinasta umfar í Grand Prix kappingini í borðtennis spælt í ítróttarhøllini í Trongisvági. Leikarar úr øllum feløgum vóru við. ...


text:
Svimjisamband Føroya og Ægir skipa nú í vikuskiftinum fyri JuniorMeistarastevnuni og Meistarastevnuni fyri Ung 2017, sum er føroyska meistarastevnan fyri okkara aldursbólkar frá junioraldri og niður til tey yngstu.
Stevnan verður í Klaksvíkar Svimjihøll, frá fríggjadegi 12. til og við sunnudag 14. mai 2017. Fyrsta útkast av luttakaralistanum sæst her, sum feløgini verða biðin um at eftirkanna væl, við fráboðan til SSF um okkurt mistak er.
Sí eisini innbjóðingina sum varð send feløgunum fyri nøkrum vikum síðani. Startlistarnir síggjast eisini her á livetiming.se, umframt beinleiðis úrslit tá ið vit koma so langt.


text:
Eirikur Lindenskov 11.01.2017 (17:52)
Nú kemur kirkjan hjá Poul Hansen heim
Í eini høll í Íslandi stendur ein stavkirkjar, sum íslendskir snikkarar hava gjørt til víkingagarðin, sum Poul Hansen, vinnulívsmaður, byggir oman fyri Kvívík.
Kirkjan hevur staðið uppi í Íslandi í eina tíð. Poul Hansen sigur, at stórur áhugi hevur verið fyri kirkjuni í Íslandi, og tí hevur hon verið sýnd fram nakað longri enn ætlað.
Men nú verður hon tikin niður og flutt til Føroya.
Verkætlanin í Kvívík tekur støðið í gamla Víkingagarðinum, sum í Kvívík verður kallaður »Útgrevsturin niðri á Toft«. Ætlanin er at byggja Víkingagarðin í fullari stødd, soleiðis sum hann var í Víkingatíðini.
Í Kvívík vænta tey, at ferðavinnan fer at veksa í økinum, tá verkætlanin stendur liðug.
TRÝST HER fyri at síggja videoinnslag hjá visir.is um stavkirkjuna hjá Poul Hansen
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Eru nakrir vansar við at lesa í útlandinum?
Ja, tað eru tað helst, men um tú hugsar um hesi viðurskiftini beinanvegin tú fer at fyrireika lesturin, ber til at minka um vansarnar. Nakrir av vansunum kunnu vera:
- Tað ber ikki til at vera í tveimum støðum samstundis, tí ber ikki til at fylgja við í øllum sum hendir í Føroyum, meðan tú ert í útlandinum.
- Tað kann taka longri tíð at lesa í útlandinum. – (Tað kann eisini taka styttri tíð)
- Somuleiðis kann tað vera dýrari.
- Tað kann vera trupult at venja seg við nýggja landið og tað kann vera næstan líka ringt at koma heimaftur. Nógv fáa sonevnd ”kultursjokk”.
- Útbúgvingin kann møguliga ikki brúkast í Føroyum.


text:
Eitt dømi eru nýggju húsini í Baraldsgøtu í Havn. Húsini er sum heild væl bygd, men ein konstruktiónsfeilur ger, at so at siga øll húsini mugu skifta takini fyri 200.000 krónur. Av tí at byggiharrin er farin á húsagang, eru tað eigararnir sum standa við eykarokningini.
Byggiharrin er keddur av støðuni, og sigur seg hava fingið skeiva vegleiðing.
Tann nógv útskeldaða ognarskiftistryggingin kundi hjálpt í júst hesum føri. Hon hevur fingið ákoyringar, tí hon ikki fevnar um millum annað duldar trupulleikar við soppi – men í júst hesum føri við tekjunum hevði hon verið góð. Og so eru eini góð ráð ongantíð at rinda forút.
Lesið meira í blaðnum


text:
"Fólk á ferð" eitur nýggja blaðið hjá Strandfaraskipum Landsins, sum ferðafólk nú kunnu stytta sær um stundir við í bussum, skipum og á farstøðum. Blaðið er 32 síður og umrøður nógv ymisk viðurskifti í sambandi við virksemið hjá Strandferðsluni.
Hetta upplýsir Strandferðslan á heimasíðu sínari
Í blaðnum verður m.a. upplýst, at Strandferðslan við skipum og bussum flytur 1,2 milión fólk um árið. Størsta sjóvegis farleiðin er Suðuroyarleiðin, sum førdi 222.896 ferðandi millum Krambatanga og Havnina í 2015. Størsta bussleiðin er leið 400, sum flutti 143.268 ferðandi.
- Strandferðslan kunnar nógv um fráferðir í miðlunum og á heimasíðuni, serliga tá okkurt er á vási. Við nýggja blaðnum fegnast vit um eisini at kunna greiða frá meira yvirskipaðum viðurskiftum í sambandi við okkara virksemi, sigur Hilmar Eliasen, stjóri á Strandferðsluni.
Í fyrstu útgávuni verður m.a. greitt frá, hvussu umfatandi virksemið hjá Strandferðsluni er, hvat ið virksemið kostar, at nýggjur HR-leiðari er settur, at Smyril hevur skift frá tungolju til gassolju, og at nýggju tyrlurnar hjá Atlantsflogi kunnu skapa nýggjar møguleikar á útoyggj.
Eisini verður tosað við starvsfólk, sum hava starvast á Strandferðsluni í meira enn ein mansaldur. Tórfríð Johannesen greiðir frá, hvussu tað er at halda skansan á rutuupplýsingini á Farstøðini, og Petur Winther og Magnus Hjelm hava júst havt hvør sín 40 ára starvsdag.
- Blaðið er eitt royndarátak, og eydnast tað væl, halda vit fram við tí. Strandferðslan røkkur út í hvønn krók í landinum, og nógvar søgur kunnu tí sigast í blaðnum, ikki bara um okkum, men eisini um m.a. bygdir, oyggjar, ferðavinnu, náttúrufyribrigdi og søgu í Føroyum, sigur Hilmar Eliasen.
Tey sum hava hug at ogna sær eitt eintak av blaðnum, ið er ókeypis, eru vælkomin umborð á okkara bussar og skip at fáa sær eitt eintak.


text:
Handilsjavnin
Handilsjavnin kallast munurin í pengavirði á útflutningi og innflutningi av vørum. At hall er á handilsjavnanum merkir sostatt, at innflutt er fyri meira, enn útflutt er fyri.
Seinastu 3 árini hevur verið avlop á handilsjavnanum. Frammanundan hesum hevði verið hall í 9 av 11 árum. Í 2012 var hallið omanfyri eina milliard kr., og vóru tað serliga innflutningurin av skipum og flogførum, sum vóru orsøk til stóra hallið. Í 2016 er avlopi 1,430 mió. kr, og er sostatt ein broyting hend uppá meir enn 2,5 milliardir kr. uppá fýra ár. Innflutningurin er minkaður 100 mió hesi árini, meðan útflutningurin er vaksin meir enn 2,5 mia.
Hyggja vit aftur til 1988, hevur oftari verði avlop enn hall í handlinum við umheimin. Síðan 1988 hevur samhandilin við umheimin givið avlop tey 16 árini, hall í 10 ár og trý ár so at siga í javnvág.
Handilsjavnin er kortini ikki skikkaður eins og ein privatur handilsroknskapur, har tað er avgerandi at hava avlop á handlinum við onnur. Lond kunnu saktans hava hall í samhandlinum við umheimin í nógv ár, uttan at talan er um húsagang ella vanda fyri húsagangi. Tá stórar íløgur verða framdar í búskapinum, ber til at hava hall í fleiri ár, uttan at nakar vandi er á ferð, tí íløgurnar verða virðisskapandi sum frá líður.
Hinvegin ber til at hava avlop á samhandlinum við umheimin, uttan at tað er tekin um vaksandi búskap. Eitt nú høvdu Føroyar avlop av uttanlandshandlinum øll kreppuárini í nítiárunum, bæði tí at fáar íløgur vórðu framdar og tí at keypsorkan millum borgararnar var so lítil til at keypa útlendskar vørur fyri.
Tey árini, Føroyar hava havt hall av uttanlandshandlinum, eru ofta keyptar stórar íløguvørur. Antin stór og dýr skip og flogfør ella tilfar til stórar byggiverkætlanir.
Handilsjavnin er bara ein partur av samanløgdu viðskiftum okkara við umheimin, men nógv tann størsti einstaki parturin. Samanløgdu viðskifti okkara við umheimin síggjast í gjaldsjavnanum, sum umframt handilsjavnan eisini umfatar tænastuhandilin við onnur lond, lønarinntøkur og lønarútreiðslur millum Føroyar og umheimin, rentugjaldingar og beinleiðis pengaflytingar, har danska ríkisveitingin er størsti parturin.


text:
Nógv lond hava grundlógir ella stjórnarskipanir.
Flestu av grundlógunum hjá londum, sum vit kenna best, vórðu til í kjalarvørrinum av evropeisku upplýsingartíðini í 17 og 1800 talinum - tá var tað móti hjá londum at fáa sær grundlóg. Svøríki fekk eina í 1776, USA í 1787, Frakland í 1791 og Noreg Í 1814.
Evropeisku kollveltingarnar í 1848 høvdu við sær, at nógv fleiri lond fingu grundlógir, eitt nú Danmark í 1849.
Men amerikanska grundlógin er helst tann kendasta, og tað er ikki uttan orsøk. Amerikanska grundlógin er ein av týdningarmestu hendingunum í søguni um vesturlendskt fólkaræði. Hóast bæði kvinnur og minnilutar ikki fingu valrætt ella grundleggjandi mannarættindi fyrr enn nógv ár seinni, tryggjaði amerikanska grundlógin rættindi til ein væl størri part av fólkinum, enn hevði verið vanligt í nøkrum landi frammanundan.
Sviar vóru eisini fólkaræðisligir slóbrótarar. Svenska einaveldið var avtikið longu í 1718, Sviar fingu sum teir fyrstu í heiminum lógarásett talu- og skrivifrælsi í 1766, og í 1776 fingu teir ta fyrstu av fleiri grundlógum - henda var tó minni fólkaræðisliga víttfevnandi enn tann amerikanska.
Við friðarsáttmálanum í Kiel í 1814, varð Noreg loyst frá Danmark, og í eini roynd at sleppa undan at gerast partur av Svøríki orðaðu Norðmenn eina nýggja norska grundlóg, og lýstu Noreg at vera sjálvstøðugt. Noreg helt fram í ríkisfelagsskapi við Svøríki í 89 ár, men kortini er tað 17. mai 1814, tá ið norska grundlógin varð til, sum verður roknaður sum tjóðardagur Noregs í dag.
Hvussu so við undtantakinum: Bretlandi. Bretland hevur onga einstaka niðurskrivaðað grundlóg, men eina røð av siðvenjum og ásetingum, sum samanlagdar roknast sum stjórnarskipan Bretlands. Kortini verður bretland søguliga roknað sum undangongutjóð, bæði í sambandi við lógarsmíð og fólkaræði, og var eisini sterkasti íblástur amerikonsku grundlógina, eftir at amerikanarar høvdu loyst frá bretska heimsveldinum.
Og so er tað Danmark, sum helst er mest viðkomandi grannatjóðin hjá okkum. Í 1848 setti Fríðrikur 7. kongur danska einaveldið úr gildi. Eitt ár seinni hevði eisini Danmark sína fyrstu grundlóg, sum eisini fevndi um Føroyar og Grønland, ið bæði vóru donsk amt. Ísland var, sum einasti partur av danska ríkinum, spurt um tað vildi verða umfatað av grundlógini, men íslendska sendinevndin til Keypmannahavnar segði nei takk. Ísland fekk bæði heimastýri og grundlóg í 1874, meir enn 40 ár áðrenn Ísland gjørdist sjálvstøðug tjóð.
Danska grundlógin verður broytt fleiri ferðir síðan í 1866 í 1915 og fyrstu ferð danir eru til fólkaatkvøðu um broyting í grundlógini er í 1920. Føroyingar skulu tá eisini atkvøða, men eru ikki heilt nøgdir. Løgtingið vil hava eina broyting í grundlógina, sum gevur løgtinginum heimild at lóggeva um serlig føroysk viðurskifti. Men føroyska broytingaruppskotið kemur ongantíð til viðgerðar í Danmark.
Eftir seinna heimsbardaga rakar føroyska tjóðskaparrørslan sítt hámark við føroysku fólkaatkvøðuni í 1946 um støðu Føroya í danska ríkinum. Fólkaatkvøðan verður tó ikki viðurkend í Danmark, og heimastýrislógin verður sett í gildi tvey ár seinni, í 1948.
Føroyingar, sum fluttu aftur til Føroyar eftir kríggið høvdu eitt uppskot um føroyska grundlóg, men hetta kom ongantíð upp á politiskt stig. Og í nærum hálva øld eftir hetta er sera lítið prát um grundlóg ella líknandi í Føroyum, sjálvt við sjálvstýrislandsstýrinum í 60?árunum við sjálvstýrisflokkinum, tjóðveldisflokkinum og fólkaflokkinum.
Ikki fyrr enn fullveldissamgongan tekur við í 1998, eftir at kreppan hevði skalað viðurskiftini millum Føroyar og Danmark, kemur gongd aftur á prátið um føroyska grundlóg. Og tað verður ikki bara práta. Ein føroysk grundlóg er eitt av aðalmálunum hjá fullveldislandsstýrinum. Stjórnarskipanin, sum nú er til hoyringar, stavar sostatt upprunaliga frá grundlógarnevndini, sum fullveldissamgongan setti tíðliga í 1999.
Stóra forðingin fyri, at tað ikki hevur eydnast at fáa stjórnarskipanina út til fólkaatkvøðu hevur verið, at politisku flokkarnir ikki eru samdir um, hvat skal standa í henni og tá serliga, hvussu Føroyar skulu lýsast stjórnarrættarliga. Soleiðis var støðan eisini, tá seinasta semjuroyndin varð gjørd í 2011. Tá var nevndarmeiriluti í Løgtinginum fyri eini orðing, sum segði, at stjórnarskipanin virðir teir stjórnar-rættarligu sáttmálar og avtalur, sum eru í gildi, tá hon verður sett í verk. Men ta orðingina vildi Tjóðveldi ikki góðtaka, tí eftir floksins tykki lá í hesum ein viðurkenning av heimastýrislógini og grundlógini, ið kundi verið tulkað soleiðis, at Føroyar høvdu viðurkent danskt yvirvald. Tá uppskotið kom til 2. viðgerð, var meiriluti fyri at koyra tað aftur í nevnd, ið hevði viðgjørt málið. Haðani kom tað ikki aftur og fall burtur, tá tingsetan endaði. Tjóðveldi fór í tvíningar.
Í 2015 tók sitandi samgonga við. Hon orðaði seg soleiðis í samgonguskjalinum:
"Ein nýggj stjórnarskipan skal staðfesta, at Føroya fólk hevur valdið í Føroyum. Lógin skal áseta og útgreina sjálvsavgerðarrættin og fólkaræðisliga stýrislagið hjá Føroya fólki. Hon kemur til fólkaatkvøðu í seinasta lagi í 2017."
Vit skriva nú 2017. Fólkaatkvøðan er útsett til komandi ár. Men áðrenn fólkið sleppur at taka støðu, skal løgtingið verða samt um uppskotið um stjórnarskipan, sum nú er til hoyringar.
---
Les uppskotið til Stjórnarskipan Føroya her.


text:
KT Tænasta
Nordik KT er ein lagalig og ágrýtin KT-fyritøka. Tí hava vit ikki órealistiskar útreiðslur, sum skulu útvegast gjøgnum eina órimiliga høga tímaløn.
Mangla tit ráðgeving og hjálp í samband við uppseting av klientum og servarum, innstallatión av netverki, stovning ella dagføring av heimasíðu ella viðvíkjandi nýkeypum?
Bjóða vit m.a.:
- Uppseting og innstallatión av netverki
- Microsoft Server 2008/2012
- Microsoft Exchange server
- Microsoft SQL loysnir
- Yvirvakan av netverki hjá fyritøkum
- Innstallatión og konfigurering av Cisco Firewalls
- Stovning av heimaarbeiðsplássum
- Tillagaðar heimasíður og tillagað forrit til fyritøkuna
Nordik KT er ein lagalig og ágrýtin KT-fyritøka. Tí hava vit ikki órealistiskar útreiðslur, sum skulu útvegast gjøgnum eina órimiliga høga tímaløn.


text:
Í hesum døgum arbeiðir Keypmannahavnar kommuna, við at bera út eitt nýtt slag av ruskíløtum til øll húsarhald í kommununi. Talan er um eina serliga ruskspann, ið bert er ætlað til lívfrøðiliga niðurbrótiligt rusk.
Lívfrøðiliga niðurbrótiligt rusk - á donskum "bioaffald" - er so at siga allur matur. Alt frá frukt og grønmeti, grýn, rís, kjøt, bein og mangt annað. Eisini er í lagi at blaka ymiskt ið hevur havt samband við mat í hesa spannina. M.a. kaffifiltur og teposar.
Ruskið sum fer í hesar spannirnar skal endurnýtast og gerast til biogass og tøð. Biogass verður nýtt til at skapa streym og hita. Tøðið skal brúkast til danska landbúnaðin, so tað er minni brúk fyri kunsttøði.
Til hesar ruskspannirnar skulu serligar posar nýtast, ið eisini eru lívfrøðiliga niðurbrótiligir.
Hetta nýggja átakið er gjørt sum liður í, at fáa Keypmannahavnar kommunu at, í enn størri mun, nýta grønar, umhvørvisvinarligar loysnir.
Karl Birgir: Konan hevði nokk ynskt at eg lá eitt sindur meira í sofuni
Tó, at Karl Birgir Isaksen úr Klaksvík hevur eitt sera lætt sinni og eisini kann finna upp á at arga eitt sindur, so hava...


text:
Á fyrsta sinni hevur norski sangarin, yrkjarin og lagsmiðjurin Moddi konsert í Klaksvík. Konsertin verður í Spaniastovu í kvøld, mánakvøkdið, kl 20. Moddi framførir sangir av útgávuni “Unsongs: Forbidden Stories”, 2016.
Moddi kemur frá Senja í Troms í Norður Noreg. Tónleikur hansara er ein samanrenning av fólkatónleiki og poppi. Moddi sjálvur sigur seg vera sangara og søgusigara.
Moddi er serliga kendur fyri sínar tulkingar og umsetingar av kendum sangum hjá m.a. Vashti Bunyan og Pussy Riot. Mest spælda lag hansara á youtube.com er House by the See.
Unsongs er ein merkisverd samling av sangum úr m.a. Vietnam, Chile, Israel, USA, Russland og Bretland. Alt sangir, sum eitt tíðarskeið hava verið bannaðir og sensureraðir.
Við stórum kenslusemi og hugflogi hevur Moddi givið sangunum nýtt lív. Unsongs bæði heiðrar tí sensureraða og avdúkar tey, sum sensurera.
Moddi hevur eisini skrivað bók um sama evni. Bókina hevur hann við sær!
Konsertin er eitt úrslit av norðurlendsku verkætlanini PULS.
Karl Birgir: Konan hevði nokk ynskt at eg lá eitt sindur meira í sofuni
Tó, at Karl Birgir Isaksen úr Klaksvík hevur eitt sera lætt sinni og eisini kann finna upp á at arga eitt sindur, so hava...


text:
Loynilig avlurting - tys tys
09.01.2014
Tendensurin er, at politiið fær støðugt størri heimildir at gera kanningararbeiðið, tá illgruni er um brotsverk, uttan at hesi, sum kannað verður, yvirhøvur eru vitandi um hetta. Rættartrygdin kann tá lættliga koma í vanda.
Ansast má eftir, at politiið í ágrýtni sínum at leita fram prógv um illgruna sín, ikki fer ov langt, og er tí nú uppfunnið eitt nýtt slag av advokatum at arbeiða vegna tað almenna - inntrivsadvokatur. Inntrivsadvokaturin skal vegna tað almenna umboða áhugamálini hjá tí mistonkta mótvegis hinum almenna partinum yvirvøldini, her politinum. Parturin eitist at umboða áhugamálini hjá tí mistonkta, men hesin advokatur má ikki tosa við mistonkta yvirhøvur, so hetta er ein sannleiki við modifikatiónum. Heldur ikki má inntrivsadvokaturin tosa við verjan hjá mistonkta, um ein slíkur er.
Uppgávan hjá inntrivsadvokatinum er bara at ansa eftir, um hvørt politiið heldur seg innanfyri lógarkarmarnar í kanningararbeiðinum, og er sostatt eisini ein trygd fyri arbeiðinum hjá politinum.
Kanska ikki so løgið at inntrivsadvokatar kunnu kenna seg eitt sindur sum gíslar í systeminum - tess víðari heimildir lóggávuvaldið gevur løgregluni. Í Dk hava hesir advokatar fingið heiti tys tys advokatar.
Jú ”glíðibreyt” er talan um – sum kanska ikki slepst undan, tí teknikkurin
loyvir tí – nøkurlunda a la á etiska økinum, har læknavísindin eisini støðugt
pressar uppá og flytir mørk.
Samband
Turið Debes Hentze
Djúpagilsvegur 14
FO-188 Hoyvík
tlf. 519700
tdh@hentze.fo


text:
Í dag letur nýggj matstova í Hoyvík dyrnar upp. Talan er um matstovuna, Tino & his Pizza, ið vil leggja dent á pitsur eins og vit kenna tær úr Italia. Denturin verður lagdur á góðar rávørur og ein góðan tunnan botn.
Fyriskipararnir vilja vera við, at hetta er ein øðrvísi pitsamatstova, enn tær ið annars eru at finna í Føroyum. Teir vilja leggja seg eftir, at nærum alt konseptið ið matstovan fylgir, skal kunna rekast aftur til italska siðvenju.
Í gjár var eitt eitt opningartiltak hildið í matstovuni, har tættasta familja og vinir, hjá stigtakarunum av matstovuni, vóru boðin at royndarsmakka matin. Annika Olsen, borgarstjóri í Tórshavnar kommunu, var eisini til staðar, og klipti tað reyða bandið, fyri at lýsa matstovuna opnaða.
Matstovan opnar fyri almenninginum seinnapartin í dag.
Lítillátni heimstónleikarin
Ungi gøtumaðurin Ólavur Jákupsson hevur seinastu árini ferðast kring allan heim og spælt konsertir


text:
Tað er at gleðast um, at Havnin í dag fekk sína fyrstu løðistøð til el-bilar. Tað eru nú longu nógv ár síðani SEV setti sær fyri at leggja á annan bógv við varandi orkukeldum. Í 2009 varð GRANA-samstarvið gjørt millum SEV og DONG Energy har avtalað varð, at felags átøk skuldi gerast og fokus setast á at menna og fáa meiri varandi orku inn á føroyska elnetið. SEV útvegaði sær nakrar el-bilar, sum kommunur og virkir eisini fingu loyvi at lána og seinni yvirtók m.a. Nærverkið tveir av hesum bilum til heimahjálpirnar. Við samstarvinum var málið hjá SEV eisini at fáa útbygt orkuskipanina í Føroyum við meiri vindorku. Sjálv var eg í SEV nevndini árini 2009-12 og havi tí verðið ein partur av hesum frambroti, ikki minst tá ið farið varð frá Víkvatnsætlanini og til m.a. vindmyllulundina í Húsahaga, sum alt er at fegnast um. Jú, her eru stór tøk tikin, nógv er lyft í felag og enn skulu stór tøk takast.
Tað var longu á heysti í 2014, at eg legði uppskot fram í býráðnum um at fáa sett løðistøðir upp í býnum. Tí fegnist eg eisini um, at SEV nú hevur sett eina løðistøð á Skálatrøð í Havn. Frammanundan hevur SEV sett løðistøðir upp ymsastaðni í Føroyum og har tann allar fyrsta varð sett upp í Klaksvík.
Tórshavnar kommuna eigur sjálvandi at ganga á odda við grønum loysnum.
Kommunan hevur í verki víst, at tað ber til við grønum loysnum. At hita Boðanesheimið við sjóvarhita er eitt av úrslitinum, sum vit øll fegnast um. Tað var mikið politiskt rumbul tá ið tann avgerðin skuldi takast, tí løtuvinningurin við eini oljufýring var bíligari, men tíbetur eydnaðist at fáa meiriluta fyri hesi grønu loysnini.
Løðistøðirnar er ein týðandi liður í tilgongdini at elektrifisera Føroyar á grønu kósini frameftir, sum hevur til endamáls at gera Føroyar óheftar av olju.
Men skal SEV røkka síni visión 2030 um at øll elorka á landi skal stava frá varandi orkukeldum, er eisini neyðugt at Tórshavnar kommuna gongur á odda við grønum loysnum. Eitt nú kann kommunan ganga á odda við at skifta alla kommunalu bilparkina til el-bilar og at seta fleiri løðistøðir upp. Tað er eisini ein sjálvfylgja at kommunan setur sum krav at allir nýbygningar og allar húsa umvælingar skulu byggja á grønar og orkusparandi loysnir. Tá vit í komandi valskeiði fara at loysa parkeringstrupulleikarnar í miðbýnu, kundu vit eisini hugsað um at sett pláss burturav til el-bilar og soleiðis stuðla uppundir gongdina. Soleiðis eigur Tórshavnar kommuna at ganga á odda við grønum loysnunum á øllum økjum.
Tað grør um gangandi fót, og eg fegnist um fyrstu løðistøðina í Havn. Men hetta má bert verða fyrsta stigið á leiðini, og Tórshavnar kommuna eigur at seta sær sum mál at vera grønasti høvuðsstaður í Norðurlondum.


text:
Fyri hálvum øðrum ári síðani, á ólavsøku 2010, var fyrsta føroyameistaraskapið í Poetry Slam hildið Føroyum. Og alla hesa tíðina hevur Kjartan Hansen verið føroyameistari í Poetry Slam.
Poetry Slam er ein kappingarformur, har yrkjarar frambera yrkingar og millum áskoðararnar verða valdir fimm dómarar, sum kunnu geva hvørjum yrkjara stig. Møguleiki er at geva stig frá 0,1 til 10,0.
Yrkjararnir lesa upp í trimum umførum. Fyrsta umfarið varir ein minutt, næsta umfarið varir 2 minuttir og triðja umfarið varir í tríggjar minuttir. Fyri hvørji 10 sekund yrkjarin fer útum tíðina, missir hann 0.5 stig. Meiningin við slíkum upplestri er, at áskoðararnir skulu rópa og bua eftir dómarunum og kanska eisini eftir yrkjarunum. Føroyingar eru tó so ókristiliga væl uppaldir, at vit hvørki bua ella rópa. Vit klappa høviskliga, tá ið yrkjarin er liðugur at lesa. Kanska allar mótmælisgongurnar fara at bøta um henda ófatiliga høviskleikan.
Eins og seinast, so var tað danmarksmeistarin Lasse Thorning, sum skipaði fyri skeiði í Poetry Slam á Føroya Fólkaháskúla. Frá 2-4 januar stríddust 12 yrkjarar við at seta saman tekstir saman í besta stíli. Teir fingu eisini frálæru í, hvussu ein slíkur tekstur skal framberast. Hetta hoyrdist serliga á nógvum, tí at fleiri teirra lósu eins upp, men ikki so, at tað órógvaði.
Eins og fyrsta føroyameistaraskapið, var aftur á hesa ferð dystast í frálíku hølunum hjá Steinprenti. Við í føroyameistaraskapinum 2012 í Poetry Slam vóru 11 yrkjarar.
Nú gjørdist undirritaði dómari, so eg kann eins væl fella okkurt slag av dómi her eisini. Yrkingaranr vóru sum heild á einari leið. Onkur var rótut, onkur ov lýrisk (lýriskar yrkingar eru ikki so lættar at svølgja, tá ið tær verða lisnar upp), men sum heild fekk eg eina góða uppliving.
Vinnarin og føroyameistarin í Poetry Slam 2012 er Bárður Persson. Heimasíða Vencils hevur fingið loyvi frá Bárði at prenta yrkingina.
Væl afturkomin, Jesus!
Har ert tú,
Jesus.
Endiliga!
Væl afturkomin.
Nú er langt síðani, ha?
Og hárið.
Líka langt enn,
siggi eg.
Kanska skuldi tú klipt tær?
Vit ræðast menn við longum hári.
Teir vitna um eitt lív við alt ov góðari tíð.
Og hasi klæðini hjá tær?
Soleiðis kann man ikki ganga!
Ídnaðurin skal jú trumla víðari:
tað frelsandi forbrúkið,
tað trumferandi tokið –
trumla og trumla,
til alt er lokið
og fokið
Tú skuldi kanska farið úr hasum kjólanum,
og læti teg í eina smekkubuksur,
og fari til arbeiðis –
ein hamara í hond, kanska,
akkurát sum pápi tín –
og duka og duka og duka
í staðin fyri at gingið við hasi gnagandi tøgnini.
Hvat dámar tær forrestin føðingardagin hjá tær?
Nú, nú! Upp við humørinum, gamli!
Vit royndu okkara besta.
Okkurt skuldu vit gera
”í pausuni”, sum maðurin segði.
2000 ár er jú ein kaffiipausa sum vil nakað.
Okey, okey!
Vit kundu funnið uppá ein betri avloysara!
Tað er nú einaferð meira mansligt at hokna undir sínum egna krossi,
enn undir einum korrumperaðum sekki!
At stíga stoltur upp til himmals til hin himmalska faðirin,
enn at sníkja seg í eini látuligari reinsdjórasleðu,
og niður gjøgnum ein gravskitnan skortstein!
Nei, tú!
Út gjøgnum eina reina jómfrú,
tað er klassi!
Tú hevur jú altíð verið av einum heilt øðrum tilfari.
Tú gjørdi vatn til vín – vit … vínið til gløgg.
Tú mettaða 5000 fólk við 4 fiskum – vit … 4 reiðarar við 155.000 tonsum.
Tú gjørdi sjúk, frísk – vit … frísk sjúk.
Tú tveitti handlarnar úr templinum – vit … templini inn í handlarnar.
Tú stóð upp úr deyðum – vit … sovna frá lívinum.
Tú, sum gekk á vatninum,
og vit,
sum ganga
skít.
Tú, sum lærdi okkum at tiga,
men tøgnin var so avdúkandi,
at vit lærdu okkum at rópa!
Tú, sum lærdi okkum at elska,
men vit skoldaðu okkum,
og lótu okkara kaldastu
gerast okkara sterkastu.
O’ størstur av øllum!
Tú, sum lærdi okkum at síggja ljósið,
men vit blendaðust,
og lótu alt drukna
í milliardatals vakstrarhúsfremjandi jólaperum.
Ein søkkandi Titanic.
Hesin manngjørdi mastodontur ,
brølandi sítt seinasta vers
niður í sína ísakøldu vatngrøv.
Hesin láturligi ídnaður, ið ongantið skuldi søkka,
láturligi kapitalur, ið ongantíð skuldi drukna,
láturliga grátiligheitin, ið seint, men sikkurt
etur seg gjøgnum seinasta bitan.
Hví eiga vit ikki bara eitt vet av tínum vekjandi píski?
Ein snert av tíni virðiligu pínu?
Eina elalítla sveittperlu frá tínum útpínda likami,
ið fekk himmalin at skrædna
og hjólini at steðga.
Jesus!
Gev okkum ein seinasta kjansin:
Tí,
vit royndu,
um ikki annað
Bárður Persson
Her ber til at síggja upplestrar frá fyrsta føroyameistaraskapinum í Poetry Slam:


text:
Føroyskt felag á Vestursælandi:
Herundir hevur tú møguleika at lesa meira um, hvat vit í FFaV gera gjøgnum árið, nær vit møtast og hvussu vit hugna okkum.
Felagið heldur til í Sorø, har vit eiga eitt neyst, Sóljan. Neystið liggur beint við Sorø sjógv, íð er eitt fagurt umhvørvi.
FFaV heldur árliga fleiri afturvendandi tiltøk, ið oftast eru hildin í kultúrhúsinum í Sorø (adressa: Sorø kultur- og fritidshus, Frederiksvej 27, 4180 Sorø).
Av afturvendandi tiltøkum kunnu nevnast:
* Aðalfundur
Tey seinastu árini hava vit fingið ræst kjøt og súpan aftaná aðalfundin.
* Flaggdagshald
Dagurin verður hátíðarhildin í neystinum. Merkið verður vundið á stong og flaggsangurin sungin. Her fáa vit breyð við føroyskum viðskera, kanska eina føroyska øl. Báturin verður flotaður.
* Regatta
Føroysk regatta á Sorø sjógvi verður altíð hildin annan leygardag í september. Hon er tann síðsta av fimm. Aftaná verður veitsla í Kulturhúsinum, íð liggur nærhendis.
* Jólatræ og jólaheilsanir
Dansað verður um jólatræið og jólaheilsanir sendar til Føroya. Aftaná halda vit jólaát.
Sóljan:
Sóljan er neystið hjá FFaV. FFaV hevur, í neystinum, ein kappróðrarbát undir sama heiti, íð representerar FFaV í regatta verður hildin. Tí eru øll, íð kundi verið áhugað at rógva saman við okkum hjartaliga vælkomin at venda tykkum til felagið.
Í neystinum hava vit eisini ein annan bát. Limir í felaginum kunnu lána han til ein familiutúr á sjónum. Sjógvurin er góður at rógva á og fram við eru fleiri møguleikar at stega á og fáa sær ein bita ímillum áratøkini.


text:
Søgan
Tað elsta menn vita um Dímun er tað, ið er skrivað í “Føroyingasøgu”. Hetta er íslendsk bók, skrivað umleið 1200, sum í nýggjari tíð er umsett til føroyskt. Har verður skrivað um Brestir og Beinir, og um drápi á teir, ið fór fram niðri á Rakhellu, ið er hellan undir Kleivini, sum er uppgongin upp til Dímunar
Eisini verður skrivað um viðurskiftini aftaná, tá ið Øssur Leivsson stýrdi oynni, og tá ið hann bleiv myrdur av Sigmundi Brestissyni, av hevndarorsøkum. Hetta kenna vit aftur í Brestirskvæði og Sigmundskvæði eldra.
Tíðin aftaná hesar hendingar og upp til 16. øld er ikki væl kend. Tó kann ein finna upplýsingar í teim ymsu vártings- og løgtingsbókum, jarðarbókum og kirkjubókum v.m. Men hetta er at kalla einans stubbar úr tí søgu, sum tíðanverri er okkum ókend.
Av áhugaverdum kann nevnast søgan um Anniku í Dímun, sum gav manni sínum, bóndanum, gift í matin, fyri síðan at halda saman við einum av húskøllunum her úti. Tó endaði henda søga við sorgleiki, tá ið Sjúrður sveik hana og hon bleiv handtikin, førd til Havnar, dømd og síðan søkt á Havnarvág. Um hetta er skrivað bók.
Harra Klæmint, prestur, átti eisini Dímun. Hann var tiltikin at taka jørð til sín, kosta hvat tað kosta vildi. Nógvar eru søgurnar um, hvussu hann førdi seg fram millum manna, við sviki og ráagerðum, tá fall tann jørð til prest, sum fólk høvdu spælt sær av við og var hetta kalla kirkjujørð. Hevði t.d. ein maður etið kjøt í føstuni, kundi hann verða stevndur og missa alla jørð til prestagarðin, tí hetta var guðsspottan.
Í 1807 komu tveir brøður úr Sumba til Dímunar. Teir itu Janus og Sørin Olesen og vóru úr Ólhúsi, í Hørg. Ætlanin var at báðir skuldu festa oynna, men Janus sveik Sørin og skrivaði oynna einans í sínum navni. Sørin mátti flyta til Sandoy og eru hansara eftirkomarar at finna í Húsavík.
Janus helt fram á Dímun og hesin er tann fyrsti dímuningurin í okkara familju. Vit, systkini eru áttanda ætt eftir Janus Olesen.


text:
Limbo segði :Kjakansarir koma her at leggja innlegg ið verða strikaði frá øðrum rúmun.
Í nøkrum førum verða innlegg tó heilt strikaði uttan nakað avrit.
Í onkrum førum er eisini neyðugt at sensurera innlegg ið verða avrtaði inn her.
SigmundV segði :Gott nokk er Jozo ein ótrúliga dummur spastikari, men for heitasta viðgangið, at Liverpool var fleiri klassar yvir United í gjár... Har var yvirhøvur onki at koma eftir hjá United... Kollektivur offdagur, ja, men Liverpool spældi soleiðis, at fleiri United-leikarar høvdu ein kollektivan offdag...
Jozo... Heilt erligt, tak teg saman... Tú uppførir teg sum um tú ert 10 ár... Tú ert nokk heldur ikki eldri, men eg havi bara ímynda mær,a t tú ert hasin bumsurin á myndini og hann sær ikki út til at vera 10 ár...
Innlegg broytt vegna óviðkomandi persónsviðmerkingar.
GH segði :Tað gevur totalt onga meining at leggja slík brot út her. Tað hevði givið eitt sindur meira meining um tað t.d. var ein leinkja til tað innleggi tað var strika frá.
t.d. hetta:
http://www.kjak.org/viewtopic.php?f=24&t=2034#p42924SigmundV segði :Gott nokk er Jozo ein ótrúliga dummur spastikari, men for heitasta viðgangið, at Liverpool var fleiri klassar yvir United í gjár... Har var yvirhøvur onki at koma eftir hjá United... Kollektivur offdagur, ja, men Liverpool spældi soleiðis, at fleiri United-leikarar høvdu ein kollektivan offdag...
Jozo... Heilt erligt, tak teg saman... Tú uppførir teg sum um tú ert 10 ár... Tú ert nokk heldur ikki eldri, men eg havi bara ímynda mær,a t tú ert hasin bumsurin á myndini og hann sær ikki út til at vera 10 ár...
Innlegg broytt vegna óviðkomandi persónsviðmerkingar.
gevur onga meining. Hvat skulu vit brúka tað til at onkur heldur at joZo er ein spastikari? Vit kunnu ikki finna fram aftur hvar tað stendur allíkavæl.
Kjakarar til staðar her: No registered users


text:
LIVE: TB – FC Suðuroy
TB | 11/06/14
Grannauppgerðin er á skránni fyri aðru ferð í ár og er tað nú við Stórá hesi liðini møtast. Dystarbyrjan er klokkan 18:30.
Niels Petersen er við mikrofonini og útvarpar beinleiðis. Lurtið niðanfyri!
[spreaker type=standard width=100% autoplay=false show_id=1206896]
Skuldi eitthvørt hent við útvarpingini mugu tit halda okkum til góðar, ráðini eru tá at innlesa hesa síðuna av nýggjum ella vitja Spreaker-profilin umvegis hesa leinkjuna.
Væntandi verður eisini ein viðmerkjari afturat Niels, arbeitt verður við hesum í løtuni.


text:
Er arbeiðsumhvørvi í lagi skapar hetta trivnað á arbeiðsplássinum, fólk støðast betur og mangan slepst undan títtari og longari sjúkrafráveru hjá arbeiðsfólki. Hetta er m.a við til at spara arbeiðsfólki, arbeiðsplássi og samfelagnum í síni heild, hópin av peningi.
Arbeiðsumhvørvi er bæði fysisku karmarnir á arbeiðsplássinum og sálarliga umhvørvi á staðnum. Bæði eru avgerðandi fyri, um trivnaðurin kann koma í hásæti á einum arbeiðsplássi.
Í Føroyum er ikki eins nógv sjúkrafrávera sum í grannalondunum okkara. Sjúkrafráveran í Føroyum er undir 2%.
Hví so er, vita vit ikki, tí ongin hevur enn granskað í hesum.
Lógin um arbeiðsumhvørvi ásetir krøv til arbeiðsplássini. M. a skal arbeiðsgevarin tryggja at arbeiðsviðurskiftini bæði eru trygg og heilsugóð. Tað er arbeiðseftirlitið, ið hevur eftirlit við at lógin verður hildin.


text:
Ert tú bangin fyri at flúgva? Og er hetta nakað, tú kundi hugsað tær at sloppið av við? So kunnu vit hjá Atlantic Airways møguliga hjálpa tær.
Hans Christian Petersen, flogskipari hjá Atlantic Airways, bjóðar tær at koma á skeið fyri flogótta.
Hann hevur drúgvar royndir í at vegleiða og hjálpa fólkum, ið óttast at flúgva og við góðum úrslitum.
“Eg síggi ofta, at tað er ein persónur í eini familju, ið heldur allari familjuni frá at fara á flog. Eg brenni fyri, at tann einstaki skal kunna sleppa av við óttan, so tað harvið sleppa burturúr hesi fastlæstu støðuni, sum hann ella hon eru endað í,” sigur Hans Christian Petersen.
Undirvísingin er tríggjar ferðir 45 minuttir á høvuðsskrivstovuni hjá Atlantic Airways, og tað er Hans Christian Petersen, ið tekur sær av undirvísingini.
“Øll undirvísingin verður tillagað til tørvin hjá luttakarunum, og bert ein til tveir persónar eru við í senn. Vit tosa um ítøkiliga óttan hjá teimum, ið taka lut, og tey fáa amboð til, hvussu tey kunnu koma hesum til lívs. Eisini verður farið umborð á eitt av flogførunum við luttakarunum, og tey fáa høvi at seta allar teir spurningar, sum tey hava, og sum tey kanska ikki hava torað at spurt fyrr,” greiðir Hans Christian Petersen frá.
Ein av teimum, ið hevur fingið gagn av hesum tilboðnum, er Joan Midjord í Havn.
“Eg havi verið ræðslusligin fyri at flúgva, og eg havi roynt alt frá tankafelt-terapi til hypnosu og sálarfrøðingar, men tað, sum hevur riggað allarbest fyri meg hevur verið hendan tilgongdin, sum eg havi verið í saman við Hans Christian Petersen. Eg eri framvegis bangin, men eg havi fingið nøkur góð amboð, sum eg kann brúka, tá eg fari í ein flúgvara, ” sigur Joan Midjord, sum fyri nøkrum árum síðani annars hevði gjørt av, at hon ikki ætlaði sær av landinum aftur. Men bara í ár hevur longu verið fleiri ferðir uttanlands.
Ljóðar hetta sum nakað, ið tú kundi fingið gleði av? Vend tær so til Kundatænastu okkara á tlf. 34 10 00 ella á [email protected] . Hans Christian Petersen setir seg síðani í samband við teg fyri at avtala nærri, nær undirvísingin verður.
Hvat?
Undirvísing fyri flogótta.
Hvar?
Høvuðsskrivstovan hjá Atlantic Airways á flogvøllinum.
Nær?
Eftir avtalu við luttakaran.
Hvussu leingi?
3x45 minuttir (eftir vanliga arbeiðstíð)
Kostnaður?
DKK 1500 = undirvísing í 3x45 min / DKK 2000 = undirvísing í 3 x 45 min + ein flogferð t/r (sama dag)
Hvussu?
Ring til 34 10 00 ella skriva til [email protected]


text:
Alina, samverkafólk hjá Samaritans Purse í Rumenia, greiðir frá, tá ið skógveskjurnar koma til heimland hennara.
“Eg var við at deila skógvaeskjur út í fátæku heimbygd míni. Ein dagin í mars mánað, tá eg var á veg heim, komu tveir smádreingir rennandi til mín. Spentir fortaldu teir um skógvaeskjurnar, sum teir høvdu fingið í desember mánaða árið fyri. Andlit teirra vóru fylt við spenningi, sum teir greiddi mær frá hvørjum einasta luti í teirra eskjum. Smádreingirnir fylgdu mær heim, og tosaðu allan vegin um skógvaeskjurnar. Tríggir mánaðir vóru gingnir, síðani teir fingu eskjurnar – men um tú hevði sæð hvussu gleðin lýsti av andlitum teirra, so hevði tú trúð, at teir høvdu fingið eskjurnar henda sama dagin.”
Takkarkvøða úr Rumenia
Søgur:


text:
Hann spælir av øllum kreftum
Skjótt fer man at síggja allar kendar guitar spælarar í hjálmi og brillum... hattar er kul :P
Handan konsertin er legendarisk :D
Aftaná 1 minutt gongur hann púrasta amok.
Tess vegna, elskaðu mínir, líkasum tit altíð hava verið lýdnir, so arbeiðið, ikki bert sum tá ið eg eri hjástaddur, men nú nógv meira, tá ið eg eri frástaddur, upp á tykkara egnu frelsu við ótta og bivan;
Fil. 2,12
"Tað er bara eitt verri enn, at fólk tosa um ein. Tað er, at eingin tosar um ein"
Oscar Wilde


text:
Kári á Rógvi
Kári á Rógvi (4. mai 1973 í Tórshavn - 14. februar 2015) var ein føroyskur politikari og løgfrøðingur. Hann var útbúgvin løgfrøðingur frá Københavns Universitet í 1998 og útbúgvin doktari (ph.d.) í løgfrøði, hann vardi ph.d. ritgerðina á Háskóla Íslands í 2009. Hin 1. mars 2014 varð hann settur í starv sum professari á Fróðskaparsetri Føroya, áðrenn tað hevði hann starvast á Fróðskaparsetrinum sum lektari á Søgu- og samfelagsdeildini frá 2008 til 28. februar 2014. Kári var giftur við Jóhonnu á Rógvi (fødd Kristiansen), tey fingu trý børn: Bragi, Brestir og Brindis. Kári og familjan búðu á Argjum. Hann var sonur Eyðun á Rógvi og Sunnevu Dalsgaard og bróðir Elin á Rógvi og Hera á Rógvi. Kári andaðist bert 41 ára gamal eftir stutta sjúkralegu.[1]
Innihaldsyvirlit
Politisk lívsleið[rætta | rætta wikitekst]
Kári var løgtingsmaður fyri Sjálvstýrisflokkin frá 2008 til 2011. Hann var formaður Sjálvstýrisfloksins frá oktober 2010[2] til november 2011.[3]
Kári á Rógvi stillaði fyrstu ferð upp til løgtingsval í januar 2008 og til fólkatingsval í 2007, hann stillaði upp fyri Sjálvstýrisflokkin. Hann var fyrstvaldur hjá Sjálvstýrisflokkinum í 2008 við 572 atkvøðum. Flokkurin fekk tá tvey umboð vald inn á Føroya Løgting. Kári stillaði eisini upp til Løgtingsvalið 2011, men var ikki afturvaldur.
Álitissessir á Løgtingi[rætta | rætta wikitekst]
- 2008-2011 Limur í Mentanarnevndini
- 2008-2011 Limur í Uttanlandsnevndini
- 2008-2011 Varalimur í Vinnunevndini
Serligar nevndir Løgtingsins[rætta | rætta wikitekst]
- Limur í § 25 nevnd stjórnarskipan
- Limur í § 25 nevnd tingskipanin lm.nr. 41/2008
- Limur í § 25 nevnd tingskipanin lm.nr. 7/2008
Aðrir álitissessir[rætta | rætta wikitekst]
- Formaður í næmingaráðnum í Hoydølum (1990)
- Forseti í felagnum Føroysk Jura Lesandi (seinni heiðurslimur)
- Hagaformaður Úti í Haga á Bjørgum (í hagastýrinum frá 1992)
- Formaður í Føroya Óðalsfelag í umleið 5 ár (til 2007)
- Næstformaður í Stjórnarskipanarnevndini
- Formaður í Orðabókagrunninum í 8 ár[4]
- Nevndarformaður í Fasta Gerðarrættinum frá stovnanini 1. apríl 2006 til sín deyða í 2015[5]
- Formaður í Javnstøðunevndini í 2 ár
- Skrivari í Grundlógarnevndini
- Nevndarlimur í Norrøna Felagnum
Útbúgving[rætta | rætta wikitekst]
- Doktari í lóg (Ph.d.), varð liðugur við PhD ritgerð sína og vardi hana í 2009 við Háskóla Íslands í Íslandi, ritgerðin hevði heitið: ”West Nordic Constitutional Judicial Review”.
- Master of Laws (LL.M.) frá Aberdeen University í 1999.
- Cand.jur. frá Københavns Universitet í 1998.[1]
Nevndararbeiði[rætta | rætta wikitekst]
Kári á Rógvi hevur verið skrivari í Grundlógarnevndini og næstformaður í Stýrisskipanarnevndini. Eisini hevur hann verið við í lógarfyrireikandi arbeiðinum, sum førdi til gerðarrættin í 2006. Hann eigur sín part í at vit hava fingið eitt føroyskt lógarrit og eitt grundskeið í lóg á Fróðskaparsetrinum.
Útgivið[rætta | rætta wikitekst]
Bøkur[rætta | rætta wikitekst]
- 2013 - West-Nordic Constitutional Judicial Review – A comparative Study of Scandinavian judisian review and judicial reasoning
- 2011 - Fyrisitingarlóg (meðhøvundur Bárður Larsen) 2011
- 2010 - Det færøske forfatningsudkast i forfatningsretlig belysning (meðhøvundur Bárður Larsen), Juristen 2010
- 2006 - Arbejdskonflikter på Færøerne, Arbejdsretligt tidsskrift 2006
- 2004 - The Land of Maybe, The Right to National Self-Determination Faroe Islands and Denmark 2004
- 2002 - Færøernes retspleje frem fra glemslen Lov & Ret 2002[6]
- 1998 - Faroese Business Law, skrivað saman við Jóhannes Egholm Hansen.
Keldur[rætta | rætta wikitekst]
- ↑ in.fo - Kári á Rógvi deyður
- ↑ Portal.fo, Kári P. Højgaard tekur seg aftur sum formaður
- ↑ Aktuelt.fo
- ↑ In.fo - Kári setti djúp spor eftir seg
- ↑ Aktuelt.fo - Minningarorð um Kára á Rógvi, skrivað hevur Maud Wang Hansen, Forkvinna í Føroya Pedagogfelag og Nevndarlimur í Fasta Gerðarrætti
- ↑ Setur.fo


text:
Hvussu tryggja vit tær sum borgara í Føroyum – uttan mun til hvar í landinum tú býrt – skjótastu og bestu viðgerðina, sum sjúkrahúsverk okkara eigur at kunna veita? Vit mugu av álvara flyta kjakið til at snúgva seg um, hvussu vit fylla maksimalt innihald fyri sjúklingin inn í teir sjúkrahúskarmar, vit hava.
Tað er millum mest átrokandi mál hjá einari komandi samgongu, at fáa lagt trygt grundarlag undir sjúkrahúsverkið. Tí var tað kærkomin sigur, tá tað í vár eyðnaðist at fáa samtykt uppskot okkara um, at ein greið menningarætlan skal gerast fyri Sjúkrahúsverk Føroya. At allir flokkar tóku undir við málinum, byrtir undir vónina, at eisini vilji fer at verða til at raðfesta ta fíggjarorku, sum er neyðug, skulu vit hava eitt sjúkrahúsverk á nútímans støði.
Fyrr í summar bjóðaði landsstýrismaðurin í Heilsumálum til fund um hesa ætlan, og lovaði hann við embætisfólki sínum, at seta skjøtil á arbeiðið beinanvegin. Nýggi sjúkrahússtjórin setti í Degi og Viku eisini vón á hetta arbeiðið, sum má fáa hægstu raðfesting.
Bestu og tryggastu viðgerðina
Tíverri endar eitt kjak um sjúkrahúsverkið aloftast í kegli um tal av sjúkrahúsum og leiðslum. Heldur enn at snúgva seg um tað, sum hevur týdning fyri hvønn einasta borgarar í landinum: Hvussu fáa allir føroyingar best møguligu bráðfeingishjálp og so góða og trygga viðgerð, sum tað yvirhøvur ber til at veita?
Vit vita, at meira peningur skal til. Vit nýta væl minni pengar til sjúkrahúsverkið, enn flestu grannalond okkara gera. Men pengarnir loysa bert ein avmarkaðan part av avbjóðingini, og tørvurin verður altíð størri enn tað, møguligt er at seta til.
Sjúkrahúsverkið er á einum álvarsomum vegamóti. Tí hóast eina rúgvu av eldhugaðum og dugnaligum starvsfólki, sum stríðist allan sólarringin fyri at fáa tingini at hanga saman, so veksur trýstið skjótt. Verða ikki neyðug politisk tøk tikin nú, kann støðan gerast so ring, at tað verður nærum ógjørligt at fáa eitt sjúkrahúsverk, sum tryggjar føroyingum ta tænastu, borgarin forvæntar og hevur krav uppá í einum framkomum samfelag.
Nýggir viðgerðarhættir og heiluvágur mennast støðugt, samstundis sum vit ynskja, at sjúklingurin í størstan mun fær viðgerð her heima. Tí mugu vit eisini seta púra greið mál fyri, hvørjar tænastur og viðgerðir eitt nútímans sjúkrahúsverk skal veita.
Hetta kann gerast við einari fakligari sterkari raðfestingarnevnd, so sum Trivnaðarnevndin vísir á í álitinum til tingmál 139/2014, um visjón og menningarætlan fyri Sjúkrahúsverk Føroya.
Heilsusamstarv millum grannar
Talið á heilsustarvsfólki við serútbúgving er avmarkað, og tørvurin á áhaldandi fakligari menning er stórur. Menningarætlanin skal tí eisini fevna um miðvísa raðfesting av fakligu førleikunum hjá heilsustarvsfólkunum.
Hvørt ár keypa vit fyri omanfyri 100 mió kr av heilsutænastum uttanlands, nógv størsta partin frá Ríkissjúkrahúsinum í Keypmannahavn, og eitt sindur aðrastaðni, eitt nú Landspitalinum í Reykjavík. Norðurlondini arbeiða í løtuni við at útbyggja heilsusamstarvið landanna millum. Luttók sjálv í vár í politiskum kjaki í Oslo um “sjúklingaflytføri” – hetta, at seta tørvin hjá sjúklinginum í miðdepilin og møguleikan fyri at bjóða borgarunum fremstu viðgerð. Eisini í grannalondum okkara er avbjóðingin ómetaliga stór, at hava nóg góða kompetansu í øllum sergreinum.
Vit skulu sjálvandi stríðast fyri at fáa so góð og vælútbúgvin starvsfólk sum til ber til føroyska heilsuverkið. Men, vit fara altíð at keypa part av heilsutænastunum uttanlands, og tá eigur tað at gerast har, sum fremsta serfrøðin er.
Eitt dygt sjúkrahúsverk
Nú má sjúklingurin setast í miðdepilin. Tá vit vita, hvat vit vilja við sjúkrahúsverki okkara, og tá vit vísa viljan til at røkka settu málunum, verður neyvan so stórur trupulleiki at semjast um, hvørjar tænastur skulu vera hvar. Allir føroyingar hava rætt til eitt trygt og dygt sjúkrahúsverk!
Bjørt Samuelsen
løgtingskvinna
Tjóðveldi


text:
Sólvá Káradóttir Eliasen hevur seinastu gott trý árini arbeitt á Havstovuni við hesi verkætlan um gróðurin á Landgrunninum og lat í apríl mánaði ph.d. ritgerð sína inn. Hendan ber heitið: “Primary production on the Faroe Shelf – Spatial and temporal variations with links to hydrography”.
Sólvá hevur lisið M.Sc. í jarðalisfrøði á Københavns Universitet og B.Sc. í støddfrøði á University of London. Sólvá arbeiddi í nøkur ár á Havstovuni beint eftir aldarskiftið, men flutti til Miðeystur í 2006. Tá hon kom heimaftur í 2013 fór hon undir ph.d.-verkætlanina.
Føroyski landgrunnurin hevur stóran týdning í føroysku fiskivinnuni, og tí er ynskiligt at skilja samansettu vistskipanina á landgrunninum betur. Grundarlagið undir allari føðiketuni í sjónum er gróðurin, og í verkætlanini hevur verið hugt at, hvussu havfrøðilig viðurskifti ávirka gróðurin. Mátingar, sum Havstovan hevur gjørt seinastu 20 árini, hava verið gjøgnumgingnar, umframt at eitt háupploysiligt modell av føroyska Landgrunninum, altjóða veðurlagsmodell og mátingar frá fylgisveinum eisini hava verið gagnnýtt. Verkætlanin gevur eina betri heildarfatan av gróðrinum á Landgrunninum , t.d. hvussu gróðurin broytist gjøgnum árstíðirnar í ymsum økjum og hvussu broytingar í havi og atmosferu ávirka gróðurin. Harafturat er nýggja vitanin eisini áhugaverd í samband við, hvar ymisk fiskasløg halda til.
Tað er danska stjórnin, sum hevur veitt fígging til ph.d-verkætlanina, og Karin Margretha Húsgarð Larsen, Bogi Hansen, Hjálmar Hátún (frá Havstovuni) og Till Andreas Soya Rasmussen (frá DMI) hava verið vegleiðarar. Í Ph.d. dómsnevndini sita Bárður A. Niclasen, Náttúruvísindadeildin á Fróðskaparsetri Føroya, Corinna Schrum, Geofysisk Institutt á Bergen Universitet, og Rubao Ji, Woods Hole Oceanographic Institution, USA.
Verjan, sum er almenn, verður sum nevnt á Vinnuháskúlanum hósdagin 24. august og byrjar stundisliga kl. 13.
Ph.d.-ritgerðin liggur alment frammi á Landsbókasavninum.


text:
08.01.2018 (13:54)
Søkt verður eftir námsfrøðiligum stuðli
Søkt verður eftir námsfrøðiligum stuðli á umleið 25-30 tímar um vikuna til Barnaverndartænastuna í Fuglafjarðar kommunu og Eysturkommunu.
Starvið er leyst at seta frá 1. februar 2018 ella skjótast gjørligt eftir ásettu dagseting. Um tú ert tann rætti persónurin, bíða vit gjarna eftir tær.
Talan er um eitt avbjóðandi og spennandi starv, á einum góðum arbeiðsplássi, við góðum starvsfeløgum. Arbeiðið í Barnaverndartænastuni hevur til endamáls at tryggja, at børn og ung í aldrinum frá 0 til fylta 23. árið, sum liva undir viðurskiftum, ið kunnu skaða teirra heilsu og menning, fáa neyðuga hjálp og umsorgan í rættari tíð, og at hjálpa teimum við at fáa ein tryggan uppvøkstur.
Arbeiðið hjá viðkomandi stuðli umfatar m.a. at hjálpa, vegleiða, stuðla og stimbra familjum, børnum og ungum við avbjóðingum.
Í starvinum kann væntast nógv samskifti og samstarv við aðrar samstarvsfelagar. Her verður serliga hugsað um samstarv við familjuna, málsviðgerar, sálarfrøðingar, familjuráðgevar, starvsfólk á dagstovnum og skúlum. Námsfrøðiligi stuðulin skal tískil kunna luttaka virkin á tvørfakligum fundum v.m.
Vit vænta at tú:
- í minsta lagi hevur eina viðkomandi miðallanga útbúgving.
- ert ábyrgdarfull/ur, miðvís/ur og kanst arbeiða sjálvstøðugt
- ert jalig/ur av lyndi og dugir at síggja loysnir fram um forðingar.
- hevur góð samstarvsevnir og ert fleksibul
- ert tolin og rúmlig/ur av lyndi, samstundis sum tú megnar at siga frá og vera avgjørd/ur í verki
- hevur eina jaliga menniskjafatan
- dugir at skipa ein gerandisdag saman við viðkomandi borgara/um
- ert sálarliga væl fyri
- hevur góð evni at samskifta í skrift og talu
Viðkomandi, ið settur verður, má kunna arbeiða skiftandi tíðir - lagað til tørvin hjá familjunum.
Løn:
Starvið verður lønt sambært sáttmála millum Kommunala Arbeiðsgevarafelag Føroya og viðkomandi fakfelag.
Umsókn
Skrivlig umsókn, saman við viðmælum og upplýsingum um útbúgving, royndir og revsiváttan, skulu vera Barnaverndartænastuni í Fuglafjarðar kommunu og Eysturkommunu, Karvatoftir 4B, 530 Fuglafjørður í hendi í seinasta lagi mánadagin tann 22. januar 2018.
Um neyðugt, tilskila vit okkum rætt til ongan av umsøkjarunum at velja.
Nærri upplýsingar um starvið fáast við at venda sær til Inga Hansen, leiðara á telefon +298 23 80 56 ella á t-post: ingi(at)fuglafjordur.fo
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her
hava deilt hesa grein.


text:
Alt bendir á, at Vágs Kommuna missir rættin at taka lán uttan góðkenning úr Fíggjarmálaráðnum. Vísir tað seg, at fíggjarætlanin ikki hongur saman, kann ráðið eisini krevja, at skattaprosentið verður sett upp
– Talan er ikki um eina klagu ella vanliga málsviðgerð. Fíggjarmálaráðið vildi hava svar upp á nakrar spurningar, eftir at sjálvsognarstovnarnir aftanfyri Marghøllina og Páls Høll høvdu verið umrøddir í almenna rúminum. Út frá teimum upplýsingum vit hava fingið, hevur ráðið mett um fíggjarliga sambandið millum kommununa og sjálvsognarstovnarnar og boðað kommununi frá, hvussu Fíggjarmálaráðið sær hetta samband. Væntandi verður hetta nú tikið við í metingarnar hjá kommunustýrinum, sum í roknskapinum fyri 2016 ivaðist í, hvussu sjálvsognarstovnarnir skuldu innganga í roknskapin hjá kommununi, sigur Egon Joensen, fulltrúi í Fíggjarmálaráðnum.
Lesið meira um málið HER


text:
Janus Djurhuus var føddur í Áarstovu í Havn í 1881. Hann var eldri bróður Hans Andreas Djurhuus. Janus fór ungur á Borgundarhólm at ganga í studentaskúla og tók prógv í løgfrøði í Keypmannahavn 1911. Hann arbeiddi stundum í Danmark og stundum í Føroyum sum sakførari.
Janus var fyrsti føroyingur, sum gav út yrkingasavn á prenti. Tað var í 1914, men longu í 1901 sást hansara fyrsta yrking í Tingakrossi. Janus breyt upp úr nýggjum innan føroyska yrking og er ein av okkara mætastu yrkjarum. Umframt yrkingasøvnini, sum hann gav út, var hann framúr týðari. Hann týddi fornan grikskan skaldskap til føroyskt, eitt nú Ilionskvæði. Hann týddi yrkingar hjá mongum gitnum yrkjarum til føroyskt.
Lívssøga:
Hann varð borin í heim í Áarstovu í Havn í 1881. Hetta var skaldaætt, langabbin var Sjóvarbóndin, Jens Chr. Djurhuus.
Janus gekk í realskúla í Havn og tók prógv har í 1897. Seinasta skúlaárið var Jákup Dahl lærari hansara, og sjálvur hevur Janus greitt frá, at ávís hending gjørdi sítt til at vekja hann málsliga og tjóðskaparliga. Tað var, tá Jákup las upp yrking Jóannes Paturssonar »Nú er tann stundin komin til handa« fyri næmingunum.
Meðan Janus var skúladrongur í Havn var danin Emil Bruun prestur í Suðurstreymoy og búði í Sandagerði. Til hansara gekk Janus at læra latín og grikskt mál. Frálíka næmur var hann, áhugaður og spurin. Prestur vildi fegin, at hann skuldi lesa víðari, so tá Emil Bruun í 1897 fekk starv á Borgundarhólmi, bar hann tað so í bandi, at drongurin árið eftir varð skrivaður inn í Rønne latínskúla. Janus kundi so vitja prestafólkini, tá ein løta var.
Hann tók studentsprógv ár 1900 og tók sama ár upp lestur við lærda háskúlan í Keypmannahavn, las eitt skifti læknafrøði, annað skifti málfrøði, fór so 1904 undir lógfrøðislestur og tók lógfrøðisprógv í 1911. Eitt skifti arbeiddi hann í Danmark, flutti so heim til Føroya og setti seg niður sum sakførari.
Ymisk viðurskifti høvdu við sær, at hann í 1928 misti loyvi sítt at arbeiða sum sakførari, hann fekk dóm og leitaði tá aftur til Danmarkar, uttan iva við tí í kvittanum ongantíð at koma heim aftur. Tíðin lekti tó mong sár, góðir vinmenn veittu honum uppreisn, hann vann sakførararættindi síni aftur í 1938, og sama ár flutti hann heim til Føroya. Her búði hann seinasta tíggju-ára-skeiðið av lívinum til hann andaðist í 1948.
Bókmentaverk:
Fyrsta yrking Janusar kom á prent í Tingakrossi í 1901, og øll sóu brátt, at her steig fram ungur endurnýggjari í føroyska skaldaheiminum, bæði tá hugsað verður um snið og innihald.
Mál hansara var meira mergjað og vælljóðandi, hann legði stóran dent á fasta uppseting og nýtti nógv stavrím:
»Hevjið í homrum
harðmælta kvæðið, villu
valkyrjur, vetrarins børn,
tit mínar frælsu,
froysandi hvirlur, føddar
av ódn.
Hastið í hernað
hamranna døtur, vekið til
veldis vilt glaðustrok;
gravið frá grunni
goysandi orrusturok«.
Innihaldsliga nýskapanin er fleirtættað.
Janus er maðurin, ið førir forna grikska søgu og mentan inn í føroyskan skaldskap; — eitt dømi er »Kvæði til Apollon«, sum eisini í sniði fylgir fornum grikskum yrkingarhátti:
»Óhugnað barst tú mær, gudur
við silvurboga, Apollon, slongdi í
heim meg, har toka og
regn og Boreas valdar, stroyddi
mær iva í sál — hin
virðistýnandi tvídrátt — dró fram til
sjóndar sum skugga í
Hades hin høvding Akilleus.
Flytjast skal kortini lovkvæði tær
og vígd hekatomba. Fyrst, tí til
fosturland Føroyar tú
gavst — hinar tindfríðu oyggjar.
Harnæst, tí kørg Afrodite ei var,
ei heldur Athene. Allarmest tó, tí til
skaldskap og
streingjaleik alsk tú mær unti.
Tú grøddi lund við hábornu sjón og
marmor í Hellas«.
Í øðrum lagi er Janus í fosturlandsyrking ella lat okkum siga í politiskari yrking nýskapari. Hann lýsir fegin glæsiligu forntíðina, harmast myrku miðøldina, fegnast um tjóðskaparliga veking — hertil er hann ikki øðrvísi enn aðrir fosturlandsyrkjarar — men munurin er, at hann er víðskygdari. Hann hevur longu sæð ólívssárið, tjóðin fekk, tá klandur kom í tjóðskaparrørsluna og vit fingu politiskt floksbýti á tingi í 1906:
»Krúpandi er lívið mans,
ormatos í runudíki, ljótir troða
dvørgar dans, krátutir í
trælalíki.
Aldri reiggjast brandar meir,
steðgað er øll stórmanstala, Føroya
dalar, klettar teir nú bert tjúkkar
ormar ala.
Neyðars, neyðars Føroyaland, brunnið
tvøst, tað var títt merki! Nær vil
Sjúrður brýna brand, birta herróp,
kappin sterki?«
Men í svartskygninum livir vónin:
»Kanska tó onkra landnyrðings-
nátt aftur sæst oyggjalands ørn —
brynjaður statt tá á borgargátt, herróp
læt dynja í fjøllum hátt, ungdómur,
oyggjalands vørn!«
Í triðja lagi sæst nýskapanin í hansara persónliga merkta lyrikki: ástarkvæðunum, minniskvæðunum og yrkingunum, ið spruttu úr útlegdarárunum 1928-38.
Sum týðari var Janus framúr, og vit bíta alt fyri eitt merki í, at hann velur at týða yrkjarar, sum heima í egnum landi eru serliga kendir fyri vælljóð og rímsnildi: Poe úr USA, Baudelaire úr Fraklandi, Goethe og Schiller úr Týsklandi og Fröding úr Svøríki.
Fyrsta yrkingasavn Janusar — samstundis fyrsta yrkingasavn á føroyskum — kom út í 1914. Tað bar heitið »Yrkingar«, og Hitt føroyska studentafelagið gav út. Onnur og økta útgáva kom út í 1923, og tá vóru komnar aftrat fleiri av størstu yrkingum hansara, m.a. tær báðar »Móses á Sinaifjalli« og »Atlantis«.
Í 1938 komu »Nýggjar yrkingar«, í 1941 »Carmina« og í 1944 »Moriendo«. Í 1961 gav Studentafelagið út »Yrkingar í Úrvali«.
Høvuðstýðingarverk hansara er »Ilions kvæði«, ið ikki kom á prent fyrr enn í 1967. Harumframt týddi hann úr grikskum: »Verjurøðu Sokratesar — Kriton Faidon« 1931 og »Gorgias-Symposium« 1935.
Janus skald, hesin málsligi slóðbrótarin hevur verið mongum av teimum, ið seinni fóru at yrkja á føroyskum, lýsandi fyrimynd.
Úr: Árni Dahl: Bókmentasøga I-III. Fannir. 1980-83.
Yrkingarnar, føroyingar áttu undan aldaskiftinum, vóru rættiliga eintáttaðar, sum áður nevnt ein føgur mynd av føðilandsins náttúru, eitt lovkvæði til málið, ein eggjan til at bera seg at, soleiðis at móðurlandið fekk av tí frama.
Fyrsti yrkjari, ið trein fram sum endurnýggjari, var Janus skald, hann var samstundis fyrsti føroyingur, ið gav yrkingasavn út á prenti.


text:
Um AKF
Akademikarafelag Føroya (AKF) er eitt yvirskipað samstarvsfelag fyri feløg, hvørs limir hava
akademiska útbúgving. Limafeløgini eru:
Magistarafelag Føroya
Føroya Verkfrøðingafelag
Føroya Byggifrøðingafelag
Arkitektafelag Føroya
Endamálið við felagnum er at røkja felags áhugamál á tí starvsliga, lønarliga, fíggjarliga,
sosiala, mentanarliga, granskingarliga og útbúgvingarliga økinum og at styrkja samanhaldið
millum feløgini. Grundarlagið undir felagnum er, at sjálvstøðugu limafeløgini í AKF eisini taka
sær av tørvi limanna.


text:
Fólkatalið var 50.045 tann 1. apríl. Tað vaks við 762 fólkum í 12-mánaðarskeiðinum apríl 2016 – mars 2017, skrivar Hagstovan á heimasíðu síni.
Bæði minkað fráflyting, økt tilflyting og økt burðaravlop skapa stóra fólkavøksturin
Tann stóra broytingin í gongdini í fólkatalinum kemur serliga av flytingini, har fráflytingin er minkað nógv, samstundis sum tað hevur verið ein vøkstur í tilflytingini. Men samstundis hevur eisini burðaravlopið ment seg aftur upp á 300, eftir at tað fyri nøkrum fáum árum síðani var ein triðing lægri.
Vit skulu heilt aftur til 1983 fyri at finna so lágt tal fyri fráflytingina, sum tey 1176, ið fluttu av landinum í fjør. Verður fráflytingin roknað í mun til fólkatalið, finna vit als ikki so lágt tal fyri fráflyting í hagtalsgrunninum, ið gongur aftur til 1970. Eisini tilflytingin er vaksin og er tann størsta síðani 2002.
Kelda: Hagstova.fo


text:
Finestrat 1 frá uml 15 juli
Gudmundur til frisør í Finestrat
Gudmundur og Bobby hygga sær í havanum
Býtúr í Benidorm
Nógvar dúgvir og tær fingu nógv at eta
Hettar er ein av 10 teim bestu strondunum í verðini
Vit hava verði og fingið okkum Spanskt persónstal
Strondin í Finestrat
Fríggjakvøldi 15 juni út at eta, bara 5 min til gongu frá okkum og bara 1 min
frá Gilla og teimum :o)
Vit vóru ein túr á strondini í dag 30 hitastig akkurát fyri:o), fóru kl 18 og
vóru um 2 tíman, deilig strond
Ein deiligur dagur á strondini :o)
Í stóra handlinum Carrefour, selja tey eisini hundahvølpar
Gudmundur vil so gjarna hava ein hvølp
hesin kostar 540€ ella um 4.000 kr
Ein dukkert seint á kvøldi, uml kl 20
18 juni - Vit hava bjóða Róa og Gilla við familju til náttura, sera hyggeligt
Jólaperur og tað heila
Børnini fingu barnasjampanju, sum Rói hevði við :o)
Børnini hyggaðu sær, í svimjuhylin eina løtu og so at renna og so víðari
Rói ger klárt at fara campingtúr, týsdagur 19 juni
Tey fara suðureftir fram við strondini kanska til Malaga og Sevilla
Baldur og Gudmundur spæla lego
Týskvøldi fóru vit at spaseri-túr
Her eru vit beint uppi yvir einum heilt stórum stuttleika-staði, sum eitur
Terra Mitica
Mikumorgunin tíðliga fóru vit at kannað hvar man skal flyta til aftaná
septembur, vit hugsað okkum at flyta til okkurt meira lokalt og
helst so nær við onkran barnaskúla, sum Gudmundur, Baldur og Alda skulu gangi í :o)
Her eru vit í Finestrat at spyrja um skúlar og annað. Ein sera hyggiligur lítil býur, her vildu vit fegin búð, men skúlin hevur lokalt
spanskt sum høvuðsmál og er tað ikki alment spanskt so tað er ikki tað besta til børnini
Mega hyggiligur og friðarligur lítil bygd ella býur við øllum hentleikum
So eru vit í La Nucía at
kannað umstøðurnar
So eru vit í Alfaz del Pi og kannað málið
Her eru vit komin til Altea, sum faktiskt hevur verði okkara
ynski at búgva í, also áðrenn vit komi til Spania. men tað er ein
mega hyggiligur býur, tætt við skúla, strond og fótbóltsvallir :o)
Lonst til høgru er Benidorm og til vinstru er Albir, har Rói býr
Svigermors tunge er nakað størri her enn í Føroyum, um tað sigur nakað
.......ehm........ gott er :o)
Gudmundur hevur keypt sær svansibob lego :o)
Rotteiller til sølu í Carefure
Svimjuhylurin verður nógv brúktur
Fitt eru tey :o)
FILMUR
Grilla má man eisini
Hvørt kvøld áðrenn songartíð verður spælt okkurt á terrassuni
So eru vit til kalt borð ella VOK, sum tey kalla tað her (Real
Wok Exotic Restaurant). Her er mega nógv at fáa
So eru vit bjóða til grill hjá Gilla og Randi, mega lækkurt
Gilli er ein mega góður grillmeistari
Gudmundur ger seg kláran at halda Ólavsøku, Bobby vil gjarna í bæðikari
eisini :o
TIL NÆSTU MYNDIRNAR finestrat2


text:
LinkedIn er eitt sosialt netverk fyri alskyns yrkisfólk, og síðan hevur fleiri enn 400 milliónir brúkarar um allan heimin. Ein rúgva av føroyingum eru við í netverkinum, sum verður brúkt til meira yrkisliga netverkan.
Hendan stóra mongdin av fólkum ger LinkedIn áhugavert hjá stórum teldufyritøkum. Microsoft hevur keypt LinkedIn, og feløgini siga, at hvørt partabrævið er keypt fyri 196 dollarar hvørt. Tilsamans er prísurin 26,2 milliardir dollarar, ella 173 milliardir krónur.
"LinkedIn hevur skapt ein fantastiskan marknað burturúr at knýta saman yrkisfólk um allan heimin, sigur Satya Nadella, stjóri í Microsoft, í einari yvirlýsing.
Jeff Weiner, sum hevur verið ovasti stjóri í LinkedIn, heldur fram sum stjóri í LinkedIn eftir uppkeypið hjá Microsoft. Sagt verður, at LinkedIn heldur fram sum eitt sjálvstøðugt merki og brand.
Partabrøvini í LinkedIn eru annars lækkað í eina helvt síðan seinasta heyst, tá ið tey kostaðu 260 dollarar fyri hvørt; nú fríggjadagin vóru partabrøvini handlað fyri 131 dollara stykkið. Men í dag er LinkedIn altso selt fyri 190 dollara partabrævið.